
INTRODUCERE 


Importanţa familiei în formarea şi devenirea personalității umane 
este incontestabilă. Cei șapte ani de acasă îşi lasă amprenta pentru 
toată viața omului, deschizându-i calea spre producerea sinelui prin 
interiorizarea valorilor familiale, valorilor naţionale şi a celor general- 
umane. Familia ne învaţă a iubi, a prieteni, a colabora, a munci, a crea 
frumosul, a perpetua tradiţiile spiritualităţii, eticii şi moralei creştine. 
În familie copilul învaţă a fi om, personalitate, un bun sot sau o bună 
soție, un părinte eficient și un bunic sau bunică înțeleaptă. 

În esență familia constituie pilonul de bază al promovării valo- 
rilor umane şi culturii societății. 

Antropologul britanic John D. Unwin a efectuat un şir de cerce- 
tări profunde privind apariţia, dezvoltarea și dispariţia a 80 de civiliza- 
ţii pe parcursul a 4 mii de ani. El a descoperit un fenomen interesant pe 
care-l consideră legitate. În toate civilizațiile se debuta cu un ansamblu 
de norme morale conservatoare, familia având un rol central în 
consolidarea acestora. 

Mai apoi, afectată de poluarea şi liberalizarea valorilor, familia 
pierdea din statutul ei de odinioară, iar civilizaţia intra într-un declin 
care accelera dispariţia ei [Apud 9]. 

Sondajul realizat recent în rândurile adolescenților, tinerilor 
(15-25 ani) şi a familiştilor debutanţi a demonstrat că 92% din subiecții 
investigați au plasat familia printre primele trei valori importante 
pentru ei. Familia ca valoare a concurat cu sănătatea şi profesia, iar 
83% din subiecți susţin necesitatea studierii disciplinelor sau cursurilor 
ce ţin de problematica vieţii de familie, etica şi psihologia relaţiilor 
familiale. 

Un viitor specialist cu studii universitare/licenţă sau masterat (fie 
pedagog, medic, psiholog, inginer etc.) şi cetățean al statului nostru, 

trebuie să fie apt să-şi întemeieze şi dirijeze o familie durabilă, 
să-şi educe copiii în conformitate cu valorile autentice şi să promoveze 
cunoştinţele în domeniul eticii, psihologiei şi pedagogiei familiale. 

Programul de masterat Consilierea şi educația familiei este unul 
complex, prospectiv, axat pe pregătirea specialiştilor în domeniul con- 
silierii familiei, adulţilor şi copiilor, în situaţii dificile, de criză, la fel, 
are ca scop promovarea valorilor fundamentale, naţionale şi familiale. 

Oportunitatea studierii cursului Pedagogia și Psihologia familiei 
ține de problematica familiei și rezultă din necesitatea formării 
atitudinilor pro-familie şi a competențelor de consiliere şi cunoaştere a 
particularităților formării şi menţinerii unui mod sănătos de viaţă a 
unei familii durabile; a armonizării relaţiilor familiale, şi, deci, de 
modificare a comportamentelor privind cultura relaţiilor intra- şi 
inter-generaţionale în cadrul familiei. 


Tema 1 


PROBLEME INTRODUCTIVE. FAMILIA 
DIN PERSPECTIVĂ SOCIOPSIHOPEDAGOGICĂ 


OBIECTIVE 
DE REFERINȚĂ 


CONŢINUTURI 


e Să identifice 


obiectul de studiu 
al PPF şi abordă- 
rile teoretice din 
domeniul vizat; 
să analizeze fa- 
milia din pers- 
pectivă socio- 
psihopedagogică; 
să argumenteze 
importanţa edu- 
caţiei pentru 
familie. 


Subiectul 1. Probleme introductive. Familia din 
perspectivă sociopsihopedagogică. 

Definirea PPF ca ştiinţă și disciplină de studiu. 
Caracterul teoretic şi aplicativ al PPF. Delimitări 
conceptuale: cuplu; familie; educaţie pentru fami- 
lie/EF. Evoluţia socio-istorică şi psihoemoţională a 
structurilor de tip familial: de la promiscuitate - la 
familia monogamă. Excurs istoric în apariţia şi 
evoluţia familiei şi a educaţiei pentru familie. Fa- 
milia din perspectivă sociopsihopedagogică. 

Concepte-cheie: 

- Familie 

- Cuplu 

- Educația pentru familie 

- Perspective sociopsihopedagogice. 


REPERE TEORETICE: 


Delimitări conceptuale: familia şi educaţia pentru familie 


Cuvântul familie este de origine latină şi înseamnă un grup de 


persoane unite prin relaţii de filiație naturală. Dicţionarul enciclopedic 


ne oferă următoarea definiţie: familia este o formă de comunitate 


umană întemeiată prin căsătorie, care este formată din soți și din copiii 


acestora. Familia ca fenomen sociouman este cercetată din mai multe 
perspective. Societatea în ansamblul ei exercită o puternică influență 
educativă asupra individului, iar familia reprezintă mediul social 
primar care canalizează, organizează şi realizează acest proces. 

Sociologii şi juriştii consideră familia drept o instituţie socială, o 
formă de relaţii sociale dintre oamenii legaţi între ei prin căsătorie sau 
Date naturală. Din familie fac parte soţii, părinţii şi copiii, uneori şi 
alte persoane între care există relaţii de rudenie. Familia ia naştere, de 
regulă, prin căsătorie. În mod obişnuit, familia este creată din părinți şi 
copii între care se stabilesc următoarele tipuri de relaţii: a) de căsătorie: 
dintre soți; b) dintre părinţi şi copii; c) dintre alte persoane care mai fac 
parte din familie [7]. 

Antropologii şi sociologii consideră familia drept o formă spe- 
cifică de convieţuire dintre bărbat şi femeie care reprezintă şi o realitate 
biologică, ce are ca scop procrearea şi perpetuarea genului uman. 
Familia şi căsătoria sunt două fenomene diferite. Dilema priorității 
căsătoriei şi a familiei se discută în ştiinţă până în prezent, însă con- 
cluzii tranşante vizavi de aceasta nu s-au realizat nici în domeniul 
teoriei şi nici în domeniul empiric [1; 2; 9; 12; 21; 22; 29]. 

Fiecare recensământ al populaţiei, scrie B. M. 3anenun (1991), 
demonstrează un fenomen social foarte interesant: numărul femeilor 
căsătorite prevalează asupra numărului bărbaţilor căsătoriţi. Aceasta se 
întâmplă din cauza că unul și acelaşi fenomen, căsătoria, este, de facto, 
apreciat diferit de bărbaţi şi de către femei [29]. 

Cercetările realizate au demonstrat că viața în comun femeile o 
consideră căsătorie, adică o declară egală cu căsătoria juridică, iar băr- 
bat? o consideră concubinaj, apreciindu-se ca persoane libere [Apud 9]. 

Din perspectivă sociologică şi juridică, căsătoria reprezintă o 
instituție socială deosebită, care sancţionează şi reglementează relaţiile 
dintre genuri, bărbat şi femeie. Aceste raporturi, fiind reglementate de 

lege, capătă un caracter social juridic, dar, totodată, şi educativ, foarte 
important. După esența lor, relaţiile familiale cuprind diverse aspecte: 
personal (intimitate, simpatie, ataşament etc.), patrimonial (ce se referă 
la bunurile materiale, în raport cu care membrii familiei posedă 
drepturi şi obligaţii) şi nepatrimonial (lipsite de conţinut economic). 
Cu alte cuvinte, căsătoria reprezintă un mijloc tradițional de întemei- 
ere şi control al familiei, un factor şi, în acelaşi rând, un instrument de 
protecţie şi dezvoltare a societății umane, care a trecut proba timpului. 

Căsătoria și familia sunt fenomene şi concepte absolut diferite, 
dar care interrelaţionează şi interferează permanent. Ca fenomene so- 
ciale, căsătoria şi familia sunt strâns legate, însă pot fi şi separate: familia 
poate exista în afara căsătoriei, iar căsătoria poate exista fără familie. 
Prin urmare, căsătoria legitimează crearea familiei, dar nu determină 
procesul complex de formare a acesteia. Căsătoria reprezintă mecanis- 
mul prin care statul fixează raportul soţ-soţie, însă crearea, ment. 
nerea, existența sau, dimpotrivă, destrămarea familiei depinde numai 
de dorința, competenţa şi conduitele ambilor indivizi. 

Din perspectivă juridică, familia are 3 caracteristici esenţiale: a) 
relaţii de căsătorie şi de Date: b) traiul în comun; c) bugetul comun [7]. 

Din perspectivă sociologică se insistă asupra caracterului con- 
textual-istoric al definiţiei. Singularul familie se evită, deoarece 
realitatea extrem de variată impune utilizarea pluralului familii [19; 20; 
21; 22 etc.]. 

Din punct de vedere pedagogic ne interesează în primul rând 
raportul familie — educaţie. Acest fapt ne orientează spre definiția 
uzuală, acceptată de autorii mai multor teorii sociologice (P. Durning, 
1995; M. Segalen, 1996; E. Stănciulescu, 1997 etc.), care este redată, în 
opinia lui E. Stănciulescu, printr-o formulă concisă, dar explicită şi 
precisă: Familia reprezintă o unitate socială constituită din adulți şi 
copii, între care există relaţii de filiaţie naturală sau socială. 

În conformitate cu aprecierile savanților din domeniul psi- 
hologiei şi pedagogiei la care aderăm, familia reprezintă un mic- 
rogrup social, o celulă elementară a societăţii, a neamului, care 
realizează un ansamblu de funcţii biologice, psihologice, educative, 
economice, sociale, culturale, conturând habitusul primar al indi- 
vidului. Familia este mediul natural, firesc, cel mai apropiat şi nece- 
sar pentru dezvoltarea și formarea personalităţii umane (Ph. Aris, 
1963; H. Aysenck, 2002; M. B. TpeGennuxos, 1986; C. Narly, 1996; Larisa 
Cuyneţov, 2004; 2009 etc.); I. Slavici, 1967; Ə.T. Binemunnep, 1999; 
I. Nicola, 1993 etc), 

De aici şi specificul, dar şi diversitatea tipurilor de familii, a 
relaţiilor interpersonale ce se stabilesc între membrii acestui grup 
social. Este incontestabil faptul că familia reprezintă un produs al 
dezvoltării istorice. 

Fiecărei formaţiuni social-economice îi corespunde un anumit 
tip de relaţii conjugal-familiale. Analiza retrospectivă a acestora ne va 
permite să înțelegem fenomenele negative care însoțesc familia chiar 
de la începuturile ei. 

Pe măsură ce crește numărul de comunităţi sociale în care puteau 
fi incluşi oamenii (de vârstă, profesie, producere, cluburi pe interese, 
şcoală etc.), familia cedează o parte din funcții acestora, însă, de la 
apariţia ei până astăzi, familia deţine un rol prioritar în viața societăţii 
ca mijlocitor al inserției sociale. 

Antropologii consideră familia drept unitate socială funda- 
mentală, care a trecut o cale lungă şi controversată de la forma rela- 
ţiilor de promiscuitate, relații de tip endogamic, o formă genetică de 
conviețuire a bărbaţilor şi femeilor, care erau reglate numai de instinct 
şi trebuinţele biologice ale individului, până la cele contemporane, 
bazate pe sentimente de dragoste, stimă şi responsabilitate [29]. Feno- 
menu! promiscuității provoca conflicte profunde care subminau 


existenţa tribului şi societatea a introdus anumite restricţii — tabuuri 
pentru a regla relaţiile sexuale dintre genuri. 

Indivizii care încălcau aceste interdicții erau aspru pedepsiţi, 

iar în societatea umană apare un element de cultură, dar şi o 
contradicţie dintre biologic şi social, ce s-a înrădăcinat puternic în 
psihicul uman şi a stabilit conduitele omului primitiv la limitele hota- 
rului moral-etic: nu se admite. Acest fenomen a provocat apariţia unor 
relaţii noi de tip exogamic: bărbaţii, privaţi de dreptul de a întreține 
relaţii sexuale cu femeile din tribul său, intrau în relaţii intime cu 
femeile din alte triburi. 

Exogamia, numită adulter primitiv, a fost, de fapt, o primă formă 
de revoltă a naturii biologice umane împotriva instalării dictatului din 
partea socialului. Treptat, relațiile exogame au demonstrat priorităţile 
sale biologice: urmaşii de la aceste raporturi erau mult mai viguroşi, 
rezistenți şi viabili. În felul acesta, relaţiile endogame au fost treptat 
absolut interzise, iar cele exogame au evoluat, s-au stabilit şi s-au fixat 
prin obiceiuri, dând naștere la o formă iniţială de reglare socială a 
relațiilor între genuri, care astăzi se numeşte căsătorie. Prima formă a 
căsătoriei a fost cea duală — gentilică de grup, în care toţi bărbaţii unui 
trib aveau dreptul să întreţină relaţii sexuale cu toate femeile altui trib, şi, 
invers. Această formă de convieţuire a existat până la sfârșitul epocii de 
piatră. În interiorul acestei forme de convieţuire apar, la un anumit 
moment, niște relaţii selective de atitudine şi ataşament deosebit față de 
un bărbat sau o femeie, ceea ce a dat naştere unor raporturi prioritare, 
care prin intermediul obiceiurilor s-au consolidat şi au trecut într-o 
nouă formă - căsătoria pară. În cazul dat se uneau doar o femeie şi un 
bărbat, de la început o formă de convieţuire instabilă, în care indivizii 
trăiau împreună, dar munceau separat în triburile sale şi puteau 
constitui concomitent câteva perechi deosebite de căsătorie [17; 19; 21; 
22; 29 Apud. 9]. 

Paternitatea în acest caz nu se putea stabili, relaţiile de filiație 
fiind stabilite pe linia maternă. Copiii născuţi de o femeie anumită 
aparţineau aceluiaşi neam, la care aparţinea femeia. Bărbaţii şi femeile 
aveau gospodării separate. Dacă bărbatul aducea o parte de bunuri, 
mai cu seamă, hrană femeii și copiilor ei, aceasta ştirbea avuţia tribului 
său, la care aparţinea. Cu alte cuvinte, bărbatul crea condiții mai 
favorabile altui trib şi nu celui la care aparţinea. Ca rezultat, chiar de la 
începuturile sale, familia primitivă provoacă anumite dificultăţi, intra 
în contradicție cu întreaga comunitate gentilică [1; 2; 21; 29]. 

În epoca de bronz şi cea de fier, concomitent cu apariţia agriculturii 
şi a dezvoltării meşteşugurilor, se creează condiţii favorabile pentru ca 
perechea ce convieţuia împreună și avea copii să se separe și să-şi întrețină 
copiii singură. Familia de acest tip se desparte treptat de gintă şi-şi 
mobilizează eforturile în organizarea gospodăriei şi creşterea copiilor săi. 
Relaţiile între genuri se consolidează, acum fiind posibilă stabilirea 
paternităţii, iar responsabilitatea pentru protecția familiei și a copiilor - 
trece la bărbat [9; 29]. 

Acesta a fost modul de transfer al relaţiilor matriarhale în relații 
patriarhale, iar relația de rudenie a început să se considere pe linia 
bărbatului. În schimbul familiei gentilice de grup se instaurează un tip 
superior de familie, familia monogamă, ce se caracterizează prin relaţia 
unui singur bărbat cu o singură femeie. 

Istoric, monogamia se consolidează în acelaşi timp cu apariţia 
proprietății private asupra mijloacelor de producere şi a dispersării 
societăţii pe clase. Femeia trecea cu traiul la bărbat, în familia lui, şi 
împreună cu copiii se supunea autorității acestuia. Astfel, egalitatea 
soților a luat sfârşit. O dată cu trecerea la societatea feudală a fost 
stabilită căsătoria obligatorie bisericească/religioasă. Este necesar să 
facem în acest context o remarcă: familia patriarhală a existat şi există 
nu numai sub forma monogamiei, ci şi sub forma poligamiei, când un 

singur bărbat poate avea câteva femei în calitate de soții (harem). 
Poligamia există în unele țări musulmane, însă la păturile civilizate ale 
populaţiei se observă anihilarea ei treptată. 

Istoria cunoaşte şi o altă formă de căsătorie — poliandria, când o 
femeie poate avea câţiva bărbaţi. Ea se poate întâlni la unele triburi din 
India, Tibet, America de Sud. Astfel, de exemplu, în India soţia fratelui 
mai mare devenea soţie a tuturor fraților, creând familia fraternă. 
Femeia în astfel de condiţii ocupă o poziţie socială înaltă, iar relațiile 
dintre rude sunt destul de binevoitoare [29]. 

În etapa istorică de dezvoltare, când apare proprietatea privată, 
se schimbă şi relaţiile familiale între soţ şi soţie, bărbatul devenind 
întreținătorul principal, mai cu seamă în cazul când mijloacele de 
producere îi aparțineau. Drept consecință, în societate situația femeii 
în general, şi, în familie, în particular, s-a înrăutățit considerabil. 
Instaurarea raporturilor de moştenire a avuţiei a plasat în centrul 
atenţiei problema paternităţii biologice. Bărbaţii devin cointeresaţi ca 
urmaşii din cuplul format să fie neapărat ai lor, iar femeile s-au ales 
încă cu o interdicție strictă ce viza păstrarea virginității până la căsă- 
torie şi a fidelității în cadrul acesteia. Infidelitatea soției era considerată 
şi de religie drept păcat mare. Biserica catolică, şi cea ortodoxă, ambele 
erau foarte exigente față de relaţiile familiale şi propagau o cultură de 
supunere a femeii/soţiei — bărbatul/soţului. 

În marea majoritate a ţărilor din Europa, statul apăra interesele 
bărbaţilor, astfel în Franţa, la mijlocul sec. al XIX-lea, infidelitatea 
soției era sancționată cu întemnițarea acesteia pe un termen de 2 ani. 

În principiu, teoretic, forma monogamiei patriarhale instaura 
egalitatea genurilor: bărbatul putea avea numai o soţie, iar femeia — 
numai un soţ. În realitate însă această egalitate avea un caracter formal: 
opțiunii femeii nu i se acorda atenţie chiar nici în momentul alegerii 
partenerului de viață. 

Analiza retrospectivă ne demonstrează că în afara familiei mono- 
game, în epoca sclavagistă bărbatul/stăpânul de sclavi avea drept 
să întrețină relaţii sexuale cu sclavele sale, chiar în detrimentul dorinţei 
acestora. Copiii născuţi din aceste relaţii se considerau proprietate a 
stăpânului. 

Anume existența sclaviei alături de familia monogamă, menţiona 
Fr. Engels, prezența sclavelor tinere, frumoase, aflate în proprietatea şi 
la dispoziția bărbatului, au imprimat monogamiei, chiar de la început, 
caracterul ei specific: transformând-o într-o monogamie pentru femei, 
dar nu şi pentru bărbaţi. Trebuie să menţionăm că și instituţia socială a 
heterelor a condiţionat cu o mai mare forță încălcarea monogamiei din 
partea bărbaţilor. Desigur că acest fenomen negativ a provocat un alt 
fenomen negativ, care, la fel, a fost elucidat de Fr. Engels: în pofida fap- 
tului că bărbații au obținut victorie asupra femeilor, laurii de biruitori 
bărbaţilor s-au apucat să le încunune femeile. Alături de monogamie și 
heterism apare fenomenul social de preacurvie, interzis strict, aspru 
pedepsit, dar de nedezrădăcinat [Apud 9; 29]. 

Bazându-ne pe ideea promovată de cei mai mulți dintre 
pedagogii moderni (O. Ghibu, 1995; I. Slavici, 1967; Morval M.V.C., 
C. Narly, 1997; I. Gh. Stanciu, 1990; G. Biron, 1994; V. Mândâcanu, 
2006 etc.), care rezidă în faptul că educaţia reprezintă un fenomen 
social, deci specific uman şi din necesitatea percepută de omul adult 
pentru a transmite experiența de viaţa generaţiilor tinere, ţinem să 
precizăm că la etapa dezvoltării unei societăți umane, educaţia era 
aceeași pentru toţi copiii. Cu timpul, apare practica iniţierii, ca o formă 
mai organizată a educaţiei, ce se reducea la pregătirea tinerilor pentru 
trecerea la viaţa de adult. 

Apariţia statului, religiei, muncii de producere, proprietății 
private şi a mecanismului schimbului influențează evoluţia educaţiei, 
conținutul şi strategiile de formare a personalității 

În virtutea unei analize interdisciplinare, în baza investigaţiilor 
pedagogice, antropologice, istorice, sociologice şi dintr-o perspectivă 
logică, conchidem că educaţia pentru familie, în sensul atribuit de noi, este 
marcată social: apariția şi promovarea familiei monogame, deoarece 
fenomenul în cauză cerea de la individ eforturi mari la nivel de 
comportament, voință, morală, ceea ce necesită o anumită cultură, deci şi 
o educație adecvată. Credem că un indice important al educaţii pentru 
familie poate fi stabilitatea familiei, însă nu şi calitatea relaţiilor familiale. 

În această ordine de idei, nu putem să nu semnalăm evenimen- 
tele esenţiale ale secolului XX şi impactul negativ al acestora asupra 
căsătoriei şi familiei: primul Război Mondial, Revoluţia Rusă din 1917, 
întemeierea dictaturii proletariatului și a Statului Sovietic, al doilea 
Război Mondial, mișcarea feministă din Europa și America, revoluţia 
sexuală din anii e - '70, promovarea unor politici educaţionale şi de 
gen distorsionate au diminuat statutul și importanţa familiei. 

Sintetizând putem conchide că consecințele acestor evenimente 
diferă de la un popor la altul, de la o ţară la alta, dar prin esența sa au 
avut și un rol de catalizator în dezvoltarea culturii, educaţiei, iden- 
tificarea problemelor lumii contemporane, ce s-au soldat cu apariţia 
noilor educaţii, în calitate de răspunsuri concrete ale sistemelor 
educaţionale, care au ca scop formarea unei personalități armonioase, 
libere, creative tolerante, apte pentru a respecta drepturile omului şi 
democraţia, a trăi în pace și a realiza protecția mediului şi a omului, a 
deveni şi a fi un eficient familist şi un bun părinte. 

În baza celor expuse anterior şi a concluziilor antropologilor ce 
studiază experiența de viaţă a oamenilor organizaţi social ca în pre- 
istorie, cum sunt comunităţile ce locuiesc în junglele Americii Latine, 
savanele africane şi unele insule din Oceania, putem conchide că 
familia în evoluţia sa a trecut prin două mari etape de dezvoltare: 
poligamia și monogamia. 

Relaţiile dintre genuri au cunoscut următoarea evoluţie: pro- 
miscuitatea, formă genetică de convieţuire a bărbaţilor şi femeilor, 
caracterizată prin relații de tip endogamic, reglate de instinct şi tre- 
buinţele biologice ale individului; relațiile de tip exogamic, proprii într- 
o formă mai simplă grupului primitiv, ginții şi tribului, cizelându-se, 
mai întâi, sub influența interdicțiilor de tipul tabu-urilor, apoi a 
obiceiurilor şi culturii. 

Căsătoria apare sub forma sa inițială dual-gentilică de grup, 
transformându-se treptat în căsătorie pară/monogamă, care a con- 
diționat transferul relațiilor matriarhale în relații patriarhale [Apud 9; 
18; 29]. 

Concomitent cu apariția proprietăţii private se schimbă şi rela- 
tiile familiale între soţi, bărbatul devine întreţinătorul principal al 
familiei, mai cu seamă în cazul când mijloacele de producere îi apar- 
ţineau. Instaurarea raporturilor de moştenire a bunurilor materiale a 
plasat în centrul atenţiei problema paternităţii, iar situaţia femeii 
devine subordonată şi strict controlată pentru ca soţul să fie sigur că 
copiii sunt ai lui. 

Teoretic, forma monogamei patriarhale instaura egalitatea genu- 
rilor: bărbatul putea avea numai o soție, iar femeia, numai un soț. În 
realitate însă această egalitate era aparentă, avea întotdeauna un 
caracter formal, existând din timpurile cele mai vechi instituţia socială 
a heterelor, care în modernitate a fost înlocuită cu casele de toleranță. 

Educaţia, apărută ca fenomen social odată cu dezvoltarea umani- 
tăţii, derulează în procesul vieţii cotidiene, cu timpul transformându-se 
într-o practică de inițiere, o formă mai organizată a educaţiei privind 
pregătirea tinerei generații pentru viața de adult, pe care o putem 
considera o prima modalitate de a pregăti tinerii pentru viața de 
familie în cadrul şi prin intermediul familiei şi comunității. 

Dintr-o perspectivă antropologică şi în virtutea evenimentelor 
cronologice analizate putem conchide că educaţia într-un sens mai 

apropiat de cel ce înseamnă pentru familie se observă în comunitatea 


umană concomitent cu apariţia şi promovarea familiei monogame. 


Apariţia conceptului de educație pentru familie constituie o etapă 


calitativ nouă în evoluţia conceptelor din domeniul științelor educaţiei, 


a reprezentărilor şi judecăților cu privire la demersul educaţional ce 


vizează formarea şi dezvoltarea personalităţii în vederea realizării 


rolurilor familiale, deschiderea acestuia spre imperativele lumii 


contemporane [9]. 
Geneza conceptului educația pentru familie include următoarele 


fenomene: 


în ultimele decenii ale secolului XX politicienii şi savanții din 
diverse domenii au identificat noi tipuri de probleme sociale, 
printre care şi problema deteriorării familiei, care se impun 
atât prin caracterul lor complex şi grav cât şi printr-un proces 
rapid de globalizare; 

imperativul dezvoltării adecvate a familiei este formulat în 
programele şi recomandările UNESCO, definit în anul 1978 
şi promovat de această organizaţie internaţională după 1990, 
în formula educația pentru valori, abordată cu referire la om 
şi problematica lumii contemporane privind domeniul moral şi 
civic, natura şi mediul înconjurător cultural şi tehnologic. În 
această categorie sunt incluse: educația pentru cetățenia demo- 
cratică, educaţia pentru munca de calitate, educația pentru 
viața privată [9]; 

implementarea cursului de Etică și psihologie a vieții de 
familie în clasele superioare ale şcolii medii de cultură 
generală în fosta URSS începând cu anul 1984, în pofida unor 
carențe ideologice ale acestuia, a demonstrat interesul 
adolescenților pentru studierea diverselor aspecte ale vieții de 
familie; 

e desemnarea unui domeniu separat al educaţiei — educația 
pentru viața de familie şi economia modernă, pe care 
G. Văideanu îl consideră prioritar pentru deceniile 2001- 
2020 [24]; 

e cercetările psihopedagogice din domeniul educaţiei sexuale 
reflectă ideea conform căreia revoluţia sexuală n-a soluţionat 
problema fericirii umane şi n-a contribuit la consolidarea 
familiei, iar abundența de informaţii privind viaţa sexuală 
reprezintă o condiţie importantă şi necesară, dar nu şi una 
suficientă pentru crearea unei familii armonioase. 

Din studiile de antropologie pedagogică şi etnologie desprindem 
ideea esenţială conform căreia o lume în perpetuă schimbare cere o 
adaptare rapidă şi responsabilă a personalităţii umane la condiţiile 
inovaţiilor şi ale reformelor sociale, însă necesită şi o ancorare 
echilibrată în astfel de valori eterne precum este familia. 


1. Identificati specificul familiei din perspectiva sociopsihopeda- 
gogică. 

2. Analizați evoluția socio-istorică a familiei şi a educaţiei pentru 
familie. 


3. Precizaţi abordările teoretice privind evoluţia familiei. 
4.  Argumentați importanța educaţiei pentru familie. 

Tema 2 


FAMILIA: AUTOCUNOAȘTEREA, DRAGOSTEA CONJUGALĂ 
ŞI PROIECTAREA PERSPECTIVELOR VIEŢII 


OBIECTIVE 
DE REFERINȚĂ 


CONȚINUTURI 


Să identifice aspectele 
psihoemoţionale 
caracteristice diferitor 
tipuri de cupluri şi 
familii; 

să argumenteze im- 
portanța autocunoaş- 
terii pentru crearea şi 
menţinerea unei familii 
armonioase; 

să elaboreze un plan de 
autocunoaştere şi 
autoperfecționare a 
familistului. 


Subiectul 2. Familia: autocunoaşterea, 
dragostea conjugală şi proiectarea 
perspectivelor vieții 


Familia, educaţia şi dezvoltarea persona- 
lității. Autocunoașterea, proiectarea per- 
spectivelor vieții şi fericirea. Dragostea con- 
jugală, şi viaţa de familie. Miturile iubirii. 
Autoactualizarea personalităţii şi stabilirea 
relaţiilor dintre partenerii familiali. 

Concepte-cheie: 

-  Autocunoaşterea 

-  Autoactualizarea 

- Fericirea 

- Perspectivele vieții 

- Dragostea conjugală 

- Miturile iubirii 

- Parteneri familiali 


REPERE TEORETICE: 


Familia, educaţia şi dezvoltarea personalităţii 


Analizând definițiile selectate observăm anumite diferenţe nu 


atât de esenţă, cât de nuanţă. 

Cauza acestor diferenţe o sesizăm în cele două perspective prin- 
cipale în lumina cărora este interpretată educaţia: cea a societății, 
definită ca sociocentrică şi cea a individului/omului, numită antro- 
pocentrică. 

Concepţia sociocentrică interpretează educaţia prin prisma 
pregătirii treptate a omului pentru viaţa în societate, pentru evoluarea 
lui în diverse roluri sociale. 

În concepţia antropocentrică accentul se pune pe educaţia ce 
stimulează natura individului, dezvoltând potenţialul biopsihic, 
premisele native ale acestuia, calitățile generale ale speciei umane. 

Din perspectiva interacțiunii acestora şi din ipostaza desfăşurării 
sale în timp, a obiectivării valorilor în acţiuni şi fapte, educaţia repre- 
zintă un proces complex, o expresie a două laturi complementare — 
socializarea și individualizarea, care înscriu ființa umană pe traiectoria 
ascendentă a umanizării sale (Nicola I. 1996). 

Dacă comparăm aceste două laturi, observăm că socializarea 
presupune un ansamblu de influențe din exterior orientate spre 
interior, acestea fiind concentrate şi exprimate într-un ideal social, din 
care rezultă idealul educațional. 

Individualizarea, presupune dezvoltarea acelor forţe ce aparţin 
eredității, adică o coacere, o dezvoltare din interior spre exterior. 

Socializarea constă într-o adaptare la mediu, într-o modelare 
socială a personalităţii umane în corespundere cu cerinţele acestuia. 
Individualizarea stimulează potenţialul biopsihic individual, face o 
diferenţiere a ființei umane, iar socializarea asigură asimilarea culturii 
prin mijloacele şi valorile sociumului. 

După opinia mai multor pedagogi, în cadrul socializării copilul se 
prezintă ca obiect al educației, iar în cadrul individualizării copilul se 
constituie ca un subiect al educației. Cercetările teoretice şi empirice ne 
conving ca individualizarea şi socializarea reprezintă două aspecte de 

esență ale procesului educaţional, care interrelaționează permanent, 
fiind orientate spre devenirea personalității umane. 

În aspect psihologic se consideră că socializarea porneşte de la 
copilul abstract, în timp ce individualizarea are în vedere copilul 
concret [9; 20; 21; 22]. 

Efectuând o sinteză a celor expuse, conchidem că educaţia re- 
prezintă un proces complex, în cadrul căruia socializarea şi indivi- 
dualizarea se completează şi interacționează imanent. 

Reţinând acest important moment, vom afirma că educaţia, prin 
esența sa, este un fenomen social şi unul individual, care apare şi 
evoluează odată cu societatea, se dezvoltă de la o etapă istorică la alta, 
în funcţie de transformările structurale ce se produc în cadrul acesteia, 
şi, în acelaşi timp includ un şir de metamorfoze cantitative şi calitative 
la nivel de individ. 

Pentru a ne crea o imagine mai certă şi a consolida cele analizate 
anterior privind esenţa educaţiei, îl cităm pe reputatul pedagog român 
C. Narly, care scria că educația este un fapt social şi individual în 
același timp. Este ceva care se întâmplă în jurul nostru și în același timp 
se întâmplă și cu noi. De la naştere şi până la moarte, fiecare dintre noi 
este spectatorul și actorul acestui fapt (Narly C., 1996). 

Între societate şi educaţie există o corelaţie și interdependență 
strânsă. După cum am mai menţionat societatea în ansamblul ei exer- 
cită o puternică influență educativă asupra individului, iar schimbările 
survenite în personalitatea acestuia se răsfrâng în mod firesc asupra 
grupului social din care face parte acest individ - familia. 

Psihologii consideră că familia este mediul natural firesc, cel mai 
apropiat şi necesar pentru dezvoltarea și formarea personalităţii copilului. 

Conform aprecierilor mai multor savanţi din domeniul peda- 
gogiei, familia reprezintă un mic grup social, o celulă elementară a 
societăţii, care are funcţii biologice, psihologice, sociale, economice, 

culturale şi educative [9]. De aici şi specificul, dar şi diversitatea rela- 


ţiilor interpersonale ce se stabilesc între membrii acestui grup social. 


Familia este un produs al dezvoltării istorice. Fiecărei formaţiuni so- 


cial-economice îi corespunde un anumit tip de relații conjugal-fami- 


liale. Familia se deosebeşte de alte grupuri sociale prin forma de orga- 


nizare, tipul relațiilor dintre membrii săi, scopurile, bunurile materiale, 


cultura şi valorile pe care le posedă şi, desigur, că le perpetuează. 


L 


II. 


IMI. 


IV. 


Principalele funcții ale familiei: 

Funcția biologică a familiei constă în reproducerea vieții, adică 
în continuarea neamului omenesc, sau, mai simplu, în naşterea şi 
creşterea copiilor. 

Majoritatea savanților consideră că aceasta este o funcţie esen- 
țială a familiei, ea include elemente din toate celelalte funcții, 
deoarece familia efectuează nu numai reproducerea cantitativă, ci 
şi reproducerea calitativă a populaţiei. 

Funcţia psihologică constă îi asigurarea securității afective, a 
caracterului confidenţial și apropiat al relaţiilor familiale, a împăr- 
tăşirii trăirilor legate de performanţele obținute sau de eșecurile 
avute. În conformitate cu această funcţie vine şi sugestia de a 
cultiva la membrii familiei arta de comunicare, de a anticipa şi 
soluţiona conflictele, de a emana tact, bunăvoință şi compasiune. 
Funcţia socială a familiei constă în asigurarea integrării sociale a 
copiilor şi în general a tuturor membrilor săi. 

Funcţia economică include aspectul economico-gospodăresc al 
relaţiilor familiale, care presupune asigurarea condiţiilor mate- 
riale de trai şi existenţă a familiei, dirijarea gospodăriei, formarea 
şi respectarea bugetului familial. 

Funcţia culturală efectuează perpetuarea culturii: limbii, obi- 
ceiurilor, tradiţiilor, experienţei de viaţă, selectarea şi transmi- 
terea valorilor general-umane, naţionale, familiale şi personale. 

VI. Funcţia educativă este una dintre cele mai importante, deoarece 
prin ea lucrează şi interacționează toate celelalte funcţii: atât cea 
psihologică, socială, culturală, cât şi cea economică. 

Anume funcția educativă este responsabilă de formarea persona- 
lităţii copilului, ea îl mobilizează pe acesta să-şi formeze anumite atitu- 
dini comportamentale, Eu-l propriu şi poziţia sa în viaţă. 

Toate aceste funcţii se completează reciproc, aflându-se într-o 
relație de conexiune inversă. 

După cum am observat, familia îndeplineşte o mulțime de funcţii 
care, de fapt, depind de condiţiile concrete ale sociumului. 

În viziunea sociologilor familia desemnează o unitate socială 
constituită din adulți şi copii, între care există relații de filiaţie naturală 
și socială. 

Această definiţie are un caracter uzual, pentru că este necesară și 
aplicabilă în cercetările ce vizează raporturile familiei cu educaţia şi 
societatea. 

Educația familială se numeşte acțiunea de a crește şi a educa unul 
sau mai mulţi copii, desfășurată în grupurile familiale de către adulți, 
părinții copiilor respectivi (Durning P., 1995). 

Studierea literaturii de specialitate ne-a permis să conchidem că 
majoritatea teoriilor sociologice ale secolului al XX-lea, privind 
educaţia familială, rămân axate pe definiția durkheimiană a educaţiei 
ca acțiune exercitată de generaţiile adulte asupra celor tinere în vederea 
creării în acestea a ființei sociale (Durkheim E. 1922). 


Autocunoaşterea, proiectarea perspectivelor vieţii şi sen- 
timentul fericirii 

Cultura familiei este de neconceput fără de cunoașterea şi apli- 
carea strategiilor de autoperfecționare, dirijare şi soluționare a conflic- 


telor interioare. În acest context devine necesară pentru individ 

dezvoltarea capacităţii de autocunoaştere. Autocunoașterea se consi- 
deră foarte importantă, fiindcă anume ea ne permite să realizăm 
introspecţia, să proiectăm perspectivele vieții şi să înțelegem trăsăturile 
esențiale și de fond ale propriei personalități. 

Ca să conştientizăm rolul şi însemnătatea autocunoașterii în 
abordarea conflictului interior şi să ne putem orienta în multitudinea 
calităților umane este necesar să apelăm la principalele teorii ale psiho- 
logiei personalităţii. În contextul dat ţinem să menţionăm că aceste 
teorii se pot delimita în: 

—  psihodinamice, ce descriu si explică personalitatea, comportarea 
ei, pornind de la caracteristicile ei psihologice. 

—  sociodinamice, în care rolul principal în determinarea compor- 
tării i se atribuie situaţiei sociale, exterioare; 

-  interacţioniste, bazate pe principiul acţiunilor reciproce ale fac- 
torilor exteriori şi interiori în dirijarea comportamentului uman; 

- experimentale, ce au la bază analiză si generalizarea faptelor 
acumulate pe cale empirică; 

-  observaţionale/neexperimentale, ce se bazează pe impresiile, 
observaţiile şi experiența acumulată pe parcursul vieţii. 

- structurale, ce elucidează structura personalității şi sistemul de 
noțiuni prin intermediul cărora ea se descrie; 

- dinamice, care reflectă transformarea, schimbarea și dezvoltarea 

personalităţii, adică dinamica evoluţiei acesteia [9]. 

Conform teoriilor umaniste ale personalităţii, principala năzuință 
a omului o reprezintă autoactualizarea, care presupune scopul final al 
dezvoltării personalităţii, obţinerea integrităţii ei în baza conştientizării 
şi diferenţierii depline a calităţilor sale şi a corelării lor cu situația reală 
de viaţă. Autoactualizarea presupune sprijinul pe forţele proprii, 
activizarea lor, prezența opiniei proprii, independente privind 

soluționarea principalelor probleme vitale. A. Maslow susține că 
autoactualizarea reprezintă procesul dezvoltării continue a per- 
sonalității și capacitatea individului de a realiza practic propriile 
posibilităţi [13]. 

Dacă analizăm condiţiile autoactualizării şi particularităţile de 
comportare în cadrul familiei, apoi ne convingem că autoactualizarea e 
imposibilă în lipsa cunoașterii reciproce a partenerilor familiali, 
autocunoașterii individului si autoperfecţionării continue. 

Investigaţiile psihologilor demonstrează că marea majoritate a 
oamenilor conştientizează sensul vieţii lor cam târziu, unii chiar 
înainte de plecarea lor în lumea celor drepți. În tinerețe mult timp și 
forţe irosim pentru a dobândi şi menţine o anumită imagine şi statut 
social. Suntem preocupaţi de goana după bucuriile şi plăcerile mari ale 
vieţii, uitând de cele mici, dar atât de importante pentru a ne simți 
fericiţi şi a ferici semenii noştri. 

Pentru a ne convinge că fericirea poate fi creată şi dirijată de fiecare 
din noi, realizăm un mic experiment. Medităm asupra evenimentelor 
din viața noastră, le analizăm, ne străduim să le vizualizăm, apreciem şi 
urmărim realizarea perspectivelor vieţii. Ne întrebăm când ultima dată 
am savurat un răsărit sau asfințit frumos de soare, am privit cerul 
înstelat, am observat îmbobocirea unei flori, trezirea naturii primăvara, 
primenirea ei în costumul auriu de toamnă; când ne-am zbenguit, am 
dansat cu copiii sub ploaie, ne-am jucat cu ei, am discutat, lecturat o 
carte etc. Cred că răspunsurile vor fi diferite, însă cert este faptul că 
vor predomina cele negative, urmate de un şir de justificări și motive 
[9; 10; 11]. 

Suntem mândri de realizările noastre în ştiinţă, tehnologii infor- 
maționale, posedăm cunoştinţe şi inteligență, dar foarte rar şi super- 
ficial comunicăm cu părinții noştri, ne interesăm de sentimentele și 
grijile copiilor; considerăm normele morale drept principii învechite, 

substituim cunoaşterea prin informare; avem multe posibilități şi com- 
petențe, dar puţină fericire şi un suflet firav, sărac. 

Nu mai facem planuri de durată, nu aspirăm spre idealuri înalte, 
ne-am dezvăţat a întreţine un dialog cu propriul Eu. 

Foarte frecvent oamenii pun semnul egalității între fericire şi 
bunurile materiale, reducând-o la acapararea unui post prestigios, a 
unui obiect şi uită sau chiar nu știu că fericirea reprezintă o stare 
deosebită a sufletului, pe care o poți atinge atunci când trăieşti în 
conformitate cu scopul vieţii, eşti orientat spre realizarea poten- 
ţialului tău, spre autocunoaștere, autoactualizare şi perfecționare 
continuă. 

Poţi deveni cu adevărat fericit dacă îţi vei salva propria viaţă de 
haos, invidie, impertinență, rutina unei existenţe axate numai pe 
explorarea valorilor materiale în detrimentul virtuţilor moral- 
spirituale. 

Cultura civilizaţiei ne convinge că fericirea înseamnă a trăi în 
armonie cu Natura, Universul, Sociumul și cu sine, a te autorealiza 
în tripla ipostază: de familist, profesionist şi cetăţean. 

Experienţa vieţii ne învaţă: fericirea o poţi trăi atunci când depui 
efort pentru a te realiza în şi prin a schimba spre bine existenţa ta şi a 
celor din jur [9; 11]. 

Străduinţa ta de a-ţi proiecta şi realiza calitativ perspectivele 
vieţii va constitui una din strategiile esenţiale ale fericirii. 

În acest context ne va ajuta o tehnică pe care am numit-o 
proiectarea perspectivelor vieții: 

1. Realizarea calitativă a funcţiei de fiu/fiică, ce presupune 
valorificarea conștientă şi armonioasă a relațiilor familiale 
copii-părinți. 

2. Autocunoașterea, autoperfecționarea continuă şi auto- 
dirijarea/autoactualizarea, care solicită de la individ efort şi 

25 


acțiuni sistematice de studiere şi optimizare a propriei 
condiţii, a calităților de personalitate. 

3. Realizarea vocației în profesie: devenirea, menţinerea şi 
perfecționarea permanentă, ce va stimula creativitatea şi va 
asigura valorificarea potenţialului moral, intelectual, tehno- 
logic, psihofizic, estetic şi profesional. 

4. Realizarea calitativă a funcţiei de familist, ce presupune 
crearea unei familii durabile, materializarea idealurilor şi 
aspirațiilor privind dragostea, naşterea şi educaţia copiilor, 
armonizarea relaţiilor conjugale şi familiale. 

5. Autorealizarea şi existenţa demnă în calitate de cetăţean al 
unui stat concret şi al Lumii/Comunităţii umane ne va 
orienta spre respectarea drepturilor şi obligaţiunilor omului, 
valorificarea normelor şi principiilor moral-etice. 


Activităţi de învăţare: 


1.  Argumentaţi importanța autocunoaşterii pentru crearea şi | 
menținerea unei familii armonioase. 

2. Caracterizaţi dragostea conjugală. 

3. Identificaţi miturile iubirii. 

4. Elaboraţi un plan de autocunoaştere şi autoperfecţionare a 
familistului. 

5. Proiectaţi perspectivele vieții familiei şi dezvăluiţi esenţa 
acestora. 

Tema 3 


ETHOSUL PEDAGOGIC AL FAMILIAL: CULTURĂ 
ŞI EDUCAŢIE PENTRU FAMILIE 


OBIECTIVE 
DE REFERINŢĂ 


CONȚINUTURI 


să determine par- 
ticularităţile relaţiei 
generaţiilor în 
cultura familiei; 

să analizeze valorile 
familiale; 

să elaboreze 
strategii de formare 
şi valorificare a 
culturilor: 
prefigurativă, 
configurativă şi 
postfigurativă. 


Subiectul 3. Ethosul pedagogic al familiei: 


cultură şi educaţie pentru familie 


Cultura familiei, valorile familiale şi ethosul 


pedagogic. Valorile şi specificul relațiilor în 


cultura prefigurativă, cultura cofigurativă şi 


cultura postfigurativă. Autorealizarea persona- 


lităţii în cuplu şi familie în contextul formării 


culturii familiale şi a educaţiei pentru familie. 


Concepte-cheie: 


Cultură 

Ethosul pedagogic al familiei 
Cultura prefigurativă 
Cultura cofigurativă 

Cultura postfigurativă 


Cultura familiei 


REPERE TEORETICE: 


Elucidarea fenomenului transmiterii familiale a valorilor şi for- 


şi valorile acesteia. 


mării atitudinilor vizavi de organizarea vieții de familie a necesitat 
verificarea şi precizarea unor aspecte teoretice privind cultura familiei 

Cultura familiei reprezintă totalitatea valorilor materiale şi spi- 
rituale pe care le posedă şi promovează aceasta ca instituție socială. 
Valorile spirituale rezidă în cunoştinţele variate pe care le posedă mem- 
brii familiei, virtuțile, convingerile, tradiţiile, modelele comportamentale 
ale părinţilor, copiilor, bunicilor şi atitudinile valorice ale acestora. 

Pornind de la definiţia lui M. Rokeach (1973) conform căreia va- 
loarea este o credință durabilă asupra unui mod de existență, care ar fi 
preferabil din punct de vedere personal şi social şi de la clasificarea 
acestora în valori-scopuri şi în valori instrumentale, care se referă la 
mijloacele utilizate în atingerea acestora. Modul de a acționa, de a fi 
reprezintă această credință durabilă, ce reflectă raporturile care expri- 
mă concordanța dintre idei, fapte, lucruri, sprijinind acţiunea umană. 
Atunci când valorile orientează şi sprijină acţiunea educativă, care este 
şi ea o acţiune umană, ele se transformă în valori educative şi din acest 
moment devin funcţionale, adică se aplică activ în practica educa- 
ţională [Apud 9]. 

Potrivit sociologilor B. Terrisse, S. Trottier (1994), P. Durning 
(1995), valorile educative sunt tridimensionale, comportând dimensiu- 
nea cognitivă, întrucât presupun un ansamblu de cunoștințe cu caracter 
normativ, incluzând şi evaluarea, dimensiunea afectivă, deoarece pre- 
supun un ataşament diferențiat pentru un mod sau altul de viață și cea 
conotivă, deoarece valoarea orientează şi ghidează acțiunea. 

În acest context devine important să stabilim prin ce se aseamănă 
şi prin ce se deosebesc aceste concepte: valori educative şi atitudine 
educativă. 

Cercetătorul francez P. Durning ne convinge că conceptul atitu- 
dine educativă este utilizat de numeroşi autori într-o accepţiune foarte 
apropiată de cea a termenului valoare, întrucât posedă aceleași trei 
dimensiuni. Savantul explică acest concept în baza definiţiei lui 
G. Allport menţionând că atitudinea este o stare mentală şi neuro- 

fiziologică, inclusă în experienţă, care exercită o influență dinamică 
asupra individului pregătindu-l să reacționeze într-un mod particular la 
un anumit număr de obiecte şi situații. 

Elementele comune, evidenţiate de sociologi şi pedagogi ne 
permit să situăm atât valorile cât și atitudinile din punct de vedere pe- 
dagogic, pe poziţii de finalități, de conţinuturi, dar şi de principii sau 
mijloace ale acțiunii educative, ceea ce este foarte important pentru 
realizarea procesului educativ. 

Unii sociologi înglobează elementele enumerate într-un concept 
generalizator ethos pedagogic (P. Bourdieu, 1964; J.C. Passeron, 
1970). Acceptăm acest concept şi completăm sintagma respectivă cu 
termenul familial, pentru a orienta şi localiza elementele acestuia. 

Analizând cultura influențelor relaţionale şi acțiunile educative 
ale familiei, putem stabili elementele ethosului pedagogic familial, care 
desigur că variază de la o familie la alta în funcţie de foarte mulți 
factori: vârsta părinţilor, studiile şi nivelul de inteligență al acestora, 
componenţa familiei, coeziunea şi adaptabilitatea ei, condiţiile de trai, 
tradiţiile familiale, particularităţile individual-psiholiogice ale membri- 
lor familiei, concepţia despre lume şi cea pedagogică a acestora. 

În lucrarea sa Le Fosse des generations (1970), M. Mead analizează 
deosebirile esenţiale existente între mecanismele învăţării specifice unor 
culturi ce diferă prin complexitatea lor, dar care interrelaţionează şi 
interferează, asigurând transmiterea valorilor şi formarea personalității 
prin fixarea habitusului primar [Apud 9] în individ. Astfel, autoarea 
distinge trei tipuri de culturi: 

- tipul postfigurativ, în care cultura se transmite în direcția 
de la părinţi spre copii; 

- tipul cofigurativ, în care învățarea culturală se realizează în 
grupurile de egali; copiii şi adulţii învaţă de la membrii 
generaţiei din care fac parte; 

- tipul prefigurativ, în care părinţii învaţă de la copiii lor. 

Analiza culturii/ethosului pedagogic familial prin prisma 
concepţiei respective ne permite să observăm un aliaj de elemente ce 
aparțin celor trei culturi. În virtutea faptului că societatea umană îm- 
bină trei generaţii, acestea sunt prezente şi în familie, la nivel micro- 
structural. La formarea ethosului pedagogic familial participă toate cele 
trei culturi. 

Este important să înţelegem că prin esența sa, cultura postfigurativă 
aparține generaţiei de vârsta a treia — bunicilor. Ea conservă şi perpetuează 
valorile și tradiţiile, în cazul nostru, obiceiurile şi tradiţiile legate de 
căsătorie, familie, educaţia copiilor, educaţia şi pregătirea tinerei generaţii 
pentru viața de familie. Savanţii consideră că cultura postfigurativă 
conferă culturii umane o mare stabilitate [6; 9; 15; 18; 21 etc.]. 

Cultura cofigurativă este orientată spre prezent, model pre- 
dominant în procesul de socializare a membrilor familiei şi care rezidă 
în preluarea comportamentelor şi viziunilor din grupul de similitudine. 
Aceasta nu înseamnă că societatea şi familia se dezic de modelul 
postfigurativ. În toate culturile cofigurative, adulţii păstrează o poziţie 
dominantă, în sensul că ei fixează cadrul şi limitele în care cofiguraţia 
poate avea loc şi acceptă sau resping comportamentele inovatoare. 
Cultura cofiguratvă, în cadrul familiei, întreţine sentimentul schimbării 
continue, dar, uneori, creează situaţii de frustraţie, incertitudine şi 
insecuritate membrilor familiei. Aceste fenomene le putem observa 
deseori în familiile restrânse de tip nuclear, unde lipsesc bunicii. 

Cultura prefigurativă, centrată pe copil, vine să le completeze pe 
cele două, mai cu seamă, în perioada când copilul începe a frecventa 
grădinița şi şcoală, aducând cu sine noi cunoştinţe, abilităţi şi reguli de 
viață, comportare, valori [14]. 

Dacă apelăm la aspectul psihopedagogic al formării personalită- 
ţii, care indică faptul că fundamentul acesteia se plăsmuieşte în primii 

7 ani de viață a copilului, înţelegem cât de importantă este familia 
pentru copil şi, anume, ethosul pedagogic familial. Completarea lui se 
efectuează de toți membrii familiei și colaboratorii instituţiilor de 
învățământ, care realizează pregătirea specială a viitorilor familişti şi 
părinţi sau organizează educaţia continuă a acestora. 

Pentru a ghida procesul de completare a ethosului pedagogic 
familial destinat formării familistului eficient, am stabilit că este nece- 
sar să cunoaştem şi să analizăm componentele acestuia prin prisma 
perspectivelor culturii organizaționale [Apud 9], deoarece grupul 
familial, de asemenea se constituie şi funcționează ca o instituție 
organizată de oameni, necesitând o dirijare eficientă din partea adul- 
ţilor, pe care am definit-o ca management familial. 

Clasificarea componentelor culturii în materiale şi spirituale a 
fost depăşită prin introducerea altui construct diferențiator, şi anume 


dimensiunile obiectiv-subiectiv. 


31 


CULTURA FAMILIEI 


DEN 


Dimensiunea obiectivă 


a culturii familiale 


Dimensiunea subiectivă 
a culturii familiale 
8 Nivelul 
Nivelul elementelor SE an Nivelul 
interne (ideale) iată produselor 


Modul Materiale: 


de viaţă - construcții 


- obiecte 
casnice 
Cunoştinţe - instrumente 
i H . 
Modul - utilaje 


de interacţiune | | _ construcţii 
şi comunicare ete 


Modul de orga- Ideale: 


nizare a mediu- 
Norme lui familial 


(principii, reguli) 


- produse ale 
ştiinţei 


INTERIORIZARE 


AU VZIUOIUA LALXA 


- produse ale 
Modul artei muzica- 


: le, plastice. 

. soa de educație d d 

Atitudini SE cinema etc. 
al copiilor 


Cultura societății 
(mediului politico-conomico- 
tehno-socio-cultural) 


Figura 1. Schema duală a ethosului pedagogic familial destinată 
formării familistului eficient [Larisa Cuzneţov; 9, p.106] 

Această dualitate permite să cunoaştem și să dirijăm fenomenul 
cultural de formare a familistului în cele două aspecte ale dimensiunii 
subiective şi obiective, care de fapt asigură formarea conştiinţei şi 
conduitei, unităţii lor [9, p.106]. 

În această ordine de idei, putem menţiona că reformele care se 
produc în Republica Moldova creează condiţii favorabile atât pentru 
restructurarea învățământului cât și pentru educația şi consolidarea 
familiei. Cercetările realizate au demonstrat faptul ca familia este în 
stare să-și exercite eficient funcția educativă, deoarece dispune de o 
anumită cultură, de un nivel intelectual adecvat, valori morale, etice şi 
un cadru economic decent de viață. 

Noul demers educaţional, lansat de Concepţia dezvoltării învă- 
tământului, Concepţia educaţiei și Legea învățământului în Republica 
Moldova revendică o educaţie cu caracter prospectiv, sistemic, formativ 
şi dinamic, centrat pe valorile general-umane și cele naţionale. 

Redescoperirea şi redefinirea rolului familiei în viaţa omului, a 
calității de familist şi părinte competent și eficient cer o tratare a 
acestora responsabilă, ca o adevărată profesie ce trebuie învățată [8; 9; 
10; 11 etc.] şi realizată prin valorificarea ethosului pedagogic familial, 
care va fi completat şi îmbogăţit prin explorarea şi dezvoltarea 
curriculumului EF, a conţinuturilor specifice ale noilor educaţii. 

Strategia de formare a competenţelor și de modificare a com- 
portamentelor cadrelor didactice şi a părinților ce vor participa în 
programul de educaţie pentru familie, implică nu doar constatarea 
faptelor explicabile cauzal, ci şi înţelegerea mecanismelor lor interne în 
raport cu finalităţile proiectate, abordarea filosofică în îmbinare cu 
perspectiva vieții cotidiene. 

Abordarea filosofică din perspectiva metodologiei hermeneutice ne 
orientează spre reflexivitate, analiza complexităţii obiectului de 
cercetare prin modele conceptuale, analiza şi interpretarea permanentă 

a realităţii sociale, pedagogice și familiale [11]. 


Activităţi de învăţare: 


1. Analizați valorile familiale şi specificul autorealizării persona- 
lității. 

2. Stabiliți specificul relațiilor interpersonale în cadrul culturii 
prefigurative, cofigurative şi postfigurative. 

3. Dezvăluiți şi caracterizați conținutul ethosului pedagogic 
familial. 


4. Elaborați strategii de formare a culturii familiei contemporane. 


5. Descrieți şi interpretati interdependența conceptelor: cultura 
familiei - ethos pedagogic familial. 

Tema 4 


DINAMICA DEZVOLTĂRII ŞI FUNCŢIONĂRII 
CUPLULUI ȘI A FAMILIEI 


OBIECTIVE 
DE REFERINȚĂ 


CONȚINUTURI 


e să analizeze dinamica 
funcţională a cuplului şi 
etapele vieții de familie; 

e să determine factorii 
ce influenţează dez- 
voltarea familiei; 

e să deducă particularită- 
tile familiei armonioase; 

e să determine crizele 
vieţii de familie; 

e să elaboreze strategii 
de stabilizare/con- 
solidare a familiei. 


Subiectul 4. Dinamica dezvoltării 
şi funcționării cuplului 
şi a familiei 

Dinamica funcțională a cuplului şi eta- 
pele vieţii familiale. Factorii externi şi cei 
interni ce influențează dezvoltarea familiei. 
Cuplul fără copii. Cuplul în aşteptarea copi- 
lului. Familia cu copii preşcolari. Familia cu 
copiii de vârstă școlară. Cuplul părăsit de 
copii. Stadiul văduviei. Funcţionalitatea fa- 
miliei în contextul raportului: comunicare- 
cooperare-colaborare. Conflictologia fami- 
lială: conflictul şi crizele vieţii de familie. 
Factori stabilizatori şi factori perturbatori ai 
vieţii în cadrul familiei. 

Concepte-cheie: 

- Dinamica funcţională a familiei 

- Etapele vieții de familie 

- Crizele vieţii de familie 

- Comunicare familială 

-  Relaţionare familială 

- Factori stabilizatori 

- Factori perturbatori 

REPERE TEORETICE: 


Viaţa de familie începe cu o etapă deosebit de frumoasă, dar şi 
responsabilă: etapa iniţială a căsniciei. Familia abia s-a născut şi este 
foarte fragilă, ea necesită atenţie şi efort din partea ambilor soți. 

Pornind de la un solid fundament teoretic (G. Allport, 1981; 
E. Berne, 1994; W. Grant, 1997; S. Kartaşev, 1996; C. Lickson, 1997; 
Ə. Dănemurmnep, 1999; A. Bapkan, 2000; I. Mitrofan, N. Mitrofan, 1991; 
A. KypnaroB, 2003 etc.). am efectuat precizările conceptuale la care o să 
apelăm analizând etapele vieţii de familie şi conflictele intrafamiliale. 

Pentru a conșştientiza esenţa etapei iniţiale a căsniciei vom apela la 
principalele evenimente din cadrul ei și la aspectele ce pot crea conflicte. 

Este important să diferenţiem situaţia de conflict și conflictul 
propriu-zis. 

Principalele dificultăți şi cauza majorităţii conflictelor din această 
perioadă rezidă în fenomenul numit rodaj al conduitelor, caracterelor, o 
ajustare reciprocă a celor două Eu-uri şi elaborarea unui Noi comun. 

Tinerii se conving că întâlnirile episodice diferă mult de viața 
cotidiană, care încorporează o multitudine de responsabilităţi şi 
obligaţiuni ce necesită înțelegere, dăruire, altruism, stăpânire de sine, 
îngăduință, tact şi compasiune. 

A doua zonă mare conflictuală ţine de problema dominării în 
familie. Oricât n-am vorbi despre faptul că noțiunea de cap al familiei 
s-a învechit, în conştiinţa cotidiană ea persistă. În majoritatea 
familiilor contemporane problema se rezolvă simplu: cap al familiei 
devine acel care o întreține, posedă capacităţi organizatorice, mai 
multă experiență de viaţă, tact, aptitudini comunicative şi de lider [1; 9; 
11; 12; 18 etc.]. 

Deseori rolul de lider tinde să şi-l asume soţia. Concentrând în 
mâinile sale funcţiile reglatorii de bază ea devine conducătorul nefor- 
mal al familiei, deşi, soțul continuă să se considere capul acesteia. 

Problema dominării determină în mare măsură caracterul rela- 
țiilor intrafamiliale. 

Potrivit investigaţiilor efectuate recent, sunt satisfăcuți de căs- 
nicie mai des soţii din familiile de tipul complementaritate, 44% şi 
egalitate / 27% . 

Dacă familia tânără trăiește separat de părinți şi este cu adevărat 
independentă, în primul an de viață se formează un stil propriu de rela- 
ţii, strategii comportamentale, se încep a contura valorile prioritare. 

Mare însemnătate în consolidarea relațiilor soţ-soţie au și relațiile 
dintre tineri şi părinţii lor. Cât n-ar sublinia tinerii că principalul este 
ca ei să se înțeleagă şi să se împace bine, viața ne demonstrează că nu 
este chiar așa. Planul doi, relaţiile lor cu părinţii, creează un fundal 
adăugător, care influenţează indirect familia tânără, coeziunea ei. 

Multe din dificultăţile ce au loc în relaţiile reciproce dintre tânăra 
familie şi părinţi încep încă în perioada premaritală. 

Tinerii trebuie să fie capabili a-și pregăti, în prealabil, părinţii 
pentru acest eveniment important, deoarece și aceştia au nevoie de un 
anumit timp pentru a se adapta moral şi psihologic la noul rol social, 
de socri, bunici. 

Anume din aceste considerente şi din motivul necesităţii unei 
intercunoaşteri mai profunde a tinerilor şi familiilor acestora, sunt 
binevenite logodnele şi curtarea mai îndelungată. 

Aşadar, am putea evidenția câteva reguli de conduită a tine- 
rilor soţi, respectarea cărora ar asigura eficiența adaptării la viaţa de 
familie și formarea unei culturi familiale de tip partenerial: 

1. Repartizarea obligaţiunilor în baza particularităţilor indivi- 
dual-tipologice (vârstă, gen, starea sănătăţii, ocupaţii: învăţă- 
tură/ muncă etc.); 

2. Comunicarea suficientă şi discutarea tuturor evenimentelor, 
dificultăţilor, 

3. Planificarea şi organizarea vieţii, odihnei, vizitelor la rude etc 

4.  Autoeducaţia continuă în scopul păstrării interesului, senti- 
mentelor de dragoste, stimă, ataşament; 

5. Formarea unei atitudini diplomatice binevoitoare, cordiale 
faţă de părinţii soţului/soţiei; 

6. Apelarea la consiliere ca la o formă de ajutor, psihoterapie ce 
urmăreşte scopul de a armoniza linia de conduită a parte- 
nerilor familiali; 

7. Cizelarea calităților de comunicare şi comportare empatică 
(compasiune / de a te plasa în locul partenerului). 

8. Evitarea încercărilor de reeducare a partenerului; 

9. Elaborarea şi respectarea unui cod de norme, principii stra- 
tegii de comportare pentru adulți şi copii. Discutarea şi 
revizuirea sau completarea lui pe parcursul vieții familiale în 
funcție de apariţia/schimbarea unor situaţii. 

10. Completarea permanentă a cunoştințelor/competenţelor pri- 
vind cultura vieţii de familie/stilul sănătos de viaţă; etica 
relaţiilor intime; psihologia şi pedagogia vârstelor; igiena vie- 
ţii de familie. 

Următoarea etapă a căsniciei - familia în aşteptarea copilului 

este deosebit de frumoasă, interesantă, dar şi responsabilă. 

Odată cu naşterea primului copil, căsnicia se transformă în 

familie, în adevăratul sens al acestui cuvânt. Se modifică structura 
familiei, apar obligaţiuni noi, sporesc cheltuielile materiale şi morale, 


iar ritmul vieţii familiale este subordonat regimului copilului. 


a 


I 


Sentimentul maternității se formează în procesul gravidității: 
mama sesizează legătura fizică şi psihică cu fătul, iar sentimentul 

paternităţii se formează treptat, după apariţia copilului şi-i de altă 
natură. De la început, unii soţi tineri trăiesc un sentiment de umilinţă, 
mirare şi curiozitate, mai apoi apare un sentiment ambivalent de 
ataşament şi gelozie, deoarece soția acordă mai multă atenţie prun- 
cului. Anume aici, comportarea soţiei trebuie să fie orientată spre 
formarea ataşamentului și a interesului stabil al tatălui faţa de copil, 
stimulându-l cu diverse fraze de tipul: Îți seamănă ție; Este frumușel ca 
tine; Uite, te caută cu privirea etc., şi implicându-l pe acesta în 
îngrijirea copilului. 

În familiile unde soții îşi onorează obligaţiunile, se ajută reciproc, 
tânărul tată însușeşte mai repede noul său rol social şi devine mai 
eficient în calitate de ajutor al soției. 

La aceasta etapa conflictele apar mai frecvent din cauza divergen- 
telor privind alegerea numelui pentru copil, metodele de îngrijire, 
educaţie şi alimentare a pruncului. 

Se mai observă controverse din cauza diferitor posibilități de 
comunicare a soţilor. Cercul şi aria comunicării soţiei s-a limitat din 
cauza apariţiei copilului, iar a soţului — a rămas aceeaşi. Dacă adăugăm 
la situația respectivă încărcăturile fizice şi emoţionale ale tinerei mame, 
atunci devin clare situaţiile de disconfort spiritual pe care-l sesizează 
aceasta. 

În perioada vârstei medii de căsnicie se prefigurează două 
probleme centrale: educația copiilor și rutina vieții de familie ce con- 
tribuie la apariţia variatelor conflicte. 

Prima problemă va fi rezolvată eficient în cazul dacă părinţii 
înțeleg că nu educă cuvintele, ci faptele, regimul stabil și rațional, 
modul de viaţă al familiei. 

Soluţionând problemele pedagogice, părinţii se educă şi pe sine, 
deoarece înţeleg că nu poţi oferi copilului ceea ce nu posezi tu. Pe par- 
cursul existenţei sale în familie se constituie anumite tradiţii, deprin- 

deri; soţii se cunosc mai bine, se obişnuiesc cu particularităţile de ca- 
racter. Aceasta le ușurează viața, le face relațiile mai cordiale, comode, 
dar, totodată, le imprimă o doză de uniformitate. Soții se cunosc într- 
atât de bine, încât pot anticipa acţiunile, dorințele partenerului. 

Uneori uniformitatea produce nişte conduite distorsionate, care 
provoacă distanţare, conflicte de saturație, diminuează interesul recip- 
roc al soţilor, ceea ce poate duce la o stare de plictiseala, izolare spi- 
rituală şi fizică. 

Anume în această perioadă se observă acutizarea conflictelor din 
cauza incompatibilităţii psihofizice, intelectuale, morale (ceea ce îşi 
iertau soţii unul altuia în tinereţe, acum nu-și iartă, ba chiar îi face mai 
rigizi, mai intoleranţi, duri). 

Situaţia descrisă se mai complică, fiindcă unul sau ambii soți 
traversează cea mai complicată perioadă - criza de trăire a senti- 
mentului de mijloc al vieții (37-40 de ani), când are loc reevaluarea 
vieții şi a valorilor. 

În legătură cu metamorfozele ce au loc la nivelul sistemului 
endocrin se produc schimbări de comportament; bărbaţii devin mai 
gingaşi, mai sentimentali, iar femeile - mai hotărâte, active, autoritare 
[9; 16; 27]. Acest disonans fiziologic cu consecinţe psihologice, plus 
izolarea spirituală și uniformitatea vieții de familie, provoacă mari 
dificultăţi de înţelegere, conflicte, care deseori se soldează cu distru- 
gerea familiei. 

Cele mai importante remedii ni se par: conştientizarea acestor 
dificultăţi şi sporirea posibilităţilor de a-şi varia sau a schimba ima- 
ginea şi portul vestimentar, modul de odihnă, respectarea unei auto- 
nomii relative a partenerului, comunicarea sinceră, desfăşurarea unor 
activităţi în comun etc. 

Se poate recurge la o introspecţie, la consultarea unui specialist în 
domeniul dat, se poate aplica o pauză în relaţii, se poate remodela ceea 

ce ne irită sau, invers, ne face indiferenți. Literatura de specialitate ne 
orientează spre numeroase strategii. Acestea se aplică individual, 
diferențiat, în funcţie de vârsta partenerilor, durata vieţii în comun, 
cultura de gen, sentimentele ce le trăiesc unul față de altul, trăsăturile 
de  personalitate/temperament, caracter, inteligență, voință, 
responsabilitate etc. 


Perioada căsniciei de vârstă matură începe odată cu detaşarea 
completă a copiilor de părinţi şi crearea propriilor familii. 

Căsnicia la vârsta maturității poate fi fericită şi interesantă pentru 
ambii soţi, deoarece ei încep a însuși şi a realiza noi roluri sociale: mai 
întâi de socri, iar mai apoi şi de bunici. Partenerii savurează propria 
valoare la vârsta matură, pot să-şi permită, reîntoarcerea la activităţile 
preferate pentru care mai înainte nu le ajungea timp/hobby. 

Comunicarea şi relaţiile soţ-soţie în perioada maturității devin 
mai echilibrate, calme, înțelepte, ceea ce oferă partenerilor un mediu 
cordial, plăcut, dar nu trebuie să ignorăm nici la această vârstă 
atitudinea filosofică față de viaţă, grija pentru sine, partener şi axarea 
pe creativitate. 

Dacă părinţii comunică anevoios cu copiii lor maturi, nu găsesc 
limbă comună cu nepoții, nu au grijă de propria sănătate, nu-și pot găsi 
ocupaţii utile şi interesante, apoi putem observa unele devieri de 
comportament, indispoziţie, depresie, izolare de oameni etc. 

Referindu-ne la conflictul intrafamilial, este necesar să reținem 
elementele constitutive ale artei de a dirija conflictul: 

- evitarea conflictului presupune un şir de acțiuni de ocolire a 

acestuia; 

- anticiparea conflictului se manifestă prin acţiuni de pre- 
întâmpinare. În pofida faptului că aceste două concepte se 
aseamănă, noi, totuşi, le diferențiem, considerând că evitarea 
presupune o poziție mai pasivă, iar anticiparea include o 

atitudine activă, hotărâtă, de încercări şi probe ale diferitor 
strategii comportamentale privind situaţia de conflict; 

- aplanarea conflictului reprezintă un proces de încetare a 
ciocnirilor, controverselor, însoţit de o diminuare a tensio- 
nării în relaţii, care treptat poate duce şi la o armonizare a 
interacțiunilor familiale; 

- transformarea conflictului este un proces de schimbare a 
caracterului distructiv al conflictului în unul constructiv. 

- soluționarea conflictului — proces de utilizare a unor moda- 
Dän de rezolvare a controverselor, acceptate de ambele părți. 


Situaţia de conflict se manifestă doar prin apariţia şi sesizarea 
unor necoincidenţe, necoordonări ale motivelor, intereselor, urmate de 
tensionarea relațiilor familiale. Situaţiile de conflict pot apărea brusc şi 
lent, ele pot avea un caracter evident şi voalat (ascuns). 


Conflictele intrafamiliale reprezintă o ciocnire între membrii 
familiei, generată de atitudinea şi poziţiile lor sociale controversate sau 
interesele divergente. 


Conflictul mai poate fi determinat și ca un proces de înăsprire a 
contradicţiilor, o confruntare dintre două sau mai multe persoane 
implicate în rezolvarea unei probleme înţelese diferit. 


Conflictele interpersonale în diada părinți-copii sau între alți 
membri ai familiei, ca şi orice fenomen psihosocial complex, încor- 
porează un ansamblu de elemente (unele se pot manifesta şi ca niște 
forme autonome de conflict): 

— cearta; 

— selectarea şi manipularea cu fapte şi evenimente negative; 
— aprecierile negative; 

—  acuzările; 

— reproşul; 

—  desconsiderarea; 
—  înjosirea / violență morală sau fizică; 
— etichetarea eronată; 
— amenințarea; 
— contrazicerea neargumentată; 
— generalizările; 
— reactualizarea trecutului, etc. 
Conflictele interpersonale familiale pot fi: 
a) din unghiul de vedere al celor două categorii de relații existente în 
orice familie: 
— intrageneraționale (conflictele în interiorul unei generații, 
de exemplu: între părinți, între copii, etc.); 
—  intergeneraţionale (conflictele între diverse generaţii: 
copii-părinţi; bunici-nepoţi, ş.a.); 
b) după poziţia partenerilor conflictul poate fi: 
— activ (a inițiat conflictul); 
— pasiv (participă în conflictul iniţiat de altă persoană); 
c) conflictul după orientare: 
— direct spre individ; 
— indirect - atinge tangențţial individul; 
d) după durata și caracterul derulării deosebim conflicte: 
— de scurtă durată / acute; 
—  delungă durată / cronice; 
e) după caracterul general şi scopul final, conflictele le putem 
diviza în: 
— pozitive / constructive; 
— negative / distructive. 
Incidentul reprezintă o acţiune sau un sistem de acţiuni ce 
provoacă o înăsprire a contradicțiilor şi denotă începutul conflictului. 

Comportarea oponenților în conflict diferă şi depinde de un şir 
de trăsături individual-tipologice (vârstă, gen, starea sănătăţii, tem- 
perament, caracter, inteligenţă etc.). 


Activităţi de învăţare: 
a: 
1. Identificaţi etapele vieţii de familie, menţionând crizele şi 
specificul manifestării lor. 

2. Analizați tipul relaţiilor familiale şi comunicarea soţ-soţie şi 
copii-părinţii. 

3. Stabiliţi factorii perturbatorii ai vieţii familiale. 

4.  Caracterizaţi conflictele interpersonale ce pot apărea în familie. 


5. Elaboraţi strategii de consolidare a relațiilor familiale şi de 
preîntâmpinare a conflictelor interioare şi interpersonale la 
membrii familiei. 

Tema 5 


CLIMATUL MORAL ȘI PSIHOLOGIC AL FAMILIEI 
ÎN CONTEXTUAL DEMOCRATIZĂRII RELAŢIILOR 


INTRAFAMILIALE 


OBIECTIVE 
DE REFERINȚĂ 


CONȚINUTURI 


Să identifice condi- 
tiile creării climatu- 
lui moral şi psiholo- 
gic pozitiv al 
familiei; 

să prognozeze con- 
ţinutul şi evoluţia 
democratizării 
relaţiilor inter- 
familiale; 

să elaboreze modele 
de relaţii construc- 
tive soţ-soţie, copii- 
părinți, bunici- 


nepoți 


Subiectul 5. Climatul moral 
şi psihologic al familiei în contextual 
democratizării relațiilor intrafamiliale 


Condiţiile creării climatului moral şi psiho- 
logic pozitiv în cadrul familiei. Democratiza- 
rea relaţiilor intrafamiliale. Stiluri de relațio- 
nare familială. Relaţiile soţ-soţie, copii-pă- 
rinți. Rolul soţiei şi a soțului în crearea clima- 
tului moral. Relaţia bunici-părinţi-nepoți. 

Concepte-cheie: 

- Climat moral şi psihologic al familiei 

- Democratizarea relațiilor intrafamiliale; 

- Stiluri de relaționare familială 


-  Blocaje în relaţii și comunicare 


REPERE TEORETICE: 


Conceptul de educație pentru democrație, având un conţinut 


preponderent social, include şi unul individual, care permite rapor- 
tarea omului la sine, exprimându-se la nivel de conduită într-un 
ansamblu de trăsături personale precum: modestia, demnitatea, 

onestitatea, patriotismul, spiritul de inițiativă, independenţa, creativi- 
tatea, curajul. Conţinutul social al conceptului vizează valorile ce 
definesc societatea democratică, cum ar fi: toleranța, echitatea, solida- 
ritatea, egalitatea în drepturi şi libertăţile politice. 

În accepțiunea noastră educația pentru democraţie are un sens 
concret ce rezidă în interiorizarea valorilor democratice şi constituie 
chintesenţa educaţiei civice doar într-o societate democratică. Dimen- 
siunea fundamentală a acesteia o constituie educația morală, baza căreia 
se pune în familie şi se realizează în contextul practicii sociale. Gândul 
expus vine să ne confirme teza lui G. Văideanu, care susține că nu se 
poate ajunge la democraţie fără o educaţie temeinică şi nu există 
democrație în afara eticii [Apud. 9], după cum nu există nici educaţie în 
afara societăţii şi nici în afara culturii şi a moralei familiale, aceasta 
deținând un loc central în plăsmuirea personalităţii umane. Experienţa 
avansată a altor state, logica procesului educaţional arată că numai 
înglobând într-un tot unitar efortul actorilor sociali la nivel de macro şi 
microstructură vom obţine ceea ce ne dorim - o societate civilizată cu 
adevărat democratică, umană, deschisă spre inovaţii, a cărei educaţie şi 
cultură vor fi axate pe valorile fundamentale ale omenirii: 

- Adevărul, 

- Binele, 

- Frumosul, 
- Dreptatea, 
- Libertatea, 
- Semnul, 

- Sacrului. 

Prin urmare, pentru a realiza cu succes educația pentru demo- 
craţie în cadrul familiei, trebuie să cunoaștem procesul complex de 
interrelaționare a componentelor identității comportamentului moral 
al personalităţii cu exigenţele societății democratice (Figura 2). 

Valori socioumane 
Societatea democratică 


Figura 2. Mecanismul identității comportamentului moral 
în cadrul societăţii democratice 


În consecinţă, toate componentele interferează şi participă activ 
la formarea culturii moral-civice şi democratice a individului. Este clar 
că componenta perceptivă asigură cunoaşterea, adică perceperea şi 
înțelegerea formelor de exprimare comportamentală, a sensurilor şi 
opţiunilor acestora; componenta emoțional-atitudinală reflectă sen- 
timentele, convingerile şi atitudinile morale pozitive sau negative, cea 
motrică — se referă la acțiunile, deprinderile şi obişnuințele morale ale 
individului. În contextul dat, considerăm foarte importantă com- 
ponenta volitivă, care reflectă capacitatea de autocontrol și autoreglare 
a individului. Componenta imaginativă serveşte drept indice al 
aspirațiilor morale pentru anumite însuşiri de comportament şi în 
sfârşit, cea ideatică, denotă judecata și discernământul moral-civic, 
reflecția morală privind valorile socio-umane, spiritul democratic și 
critic asupra propriului comportament şi asupra conştiinţei şi exis- 
tenţei sociale [90]. 

Un climat mai aproape de cel democratic, care are ca scop 
valorizarea copilului în spiritul educaţiei pentru democraţie pre- 
supune: dialog, dreptul la opinie, libertatea adecvată în îmbinarea cu 
anumite responsabilități şi obligaţiuni, încrederea în copil, participarea 

activă în viața familiei, aprecierea realizărilor obținute, stimulare. 
Particularităţile relaţionale şi comportamentale descrise le observăm 
doar în 37% de familii. 

Investigaţiile realizate şi experiența acumulată pe parcursul a mai 
multor ani de colaborare cu familia şi a educaţiei acesteia în cadrul 
şcolilor pentru părinţi, întemeiate în diverse instituţii de învățământ și 
analiza detaliată a mecanismului de interrelaţionare a identității 
comportamentului moral cu exigenţele societății democratice, ne-au 
orientat spre elaborarea unui model de strategie a educației pentru 
democraţie în cadrul familiei. 

Conturăm elementul de bază al acestei strategii pe care l-am 
concretizat într-un ansamblu de condiții de democratizare a relaţiilor 
părinţi-copii: 

e stabilitatea normativă: existența şi respectarea normelor, a 

unui regim / a unei discipline conştiente de viaţă; 

e exemplul pozitiv al adulților privind comunicarea, relaţia, 
comportamentul etc.; 

e libertatea adecvată şi disciplinată în corespundere cu normele 
moral-etice şi particularităţile de vârstă; 

e stimularea şi susținerea iniţiativelor copilului; 

e dezvoltarea respectului de sine în îmbinare cu respectul pen- 
tru alte persoane; 

e dezvoltarea responsabilităţii şi a capacităţii de a reflecta critic 
şi obiectiv; 

e eliminarea consecventă a metodelor de constrângere/supu- 
nere necondiționată prin înlocuirea acestora cu metodele de 
convingere, motivaţie, explicaţie, aprobare şi stimulare a con- 
duitelor pozitive cu caracter democratic; 

e discuţiile familiale privind valorizarea copilului, autonomia şi 
libertatea rezonabilă a acestuia; 

e promovarea modelelor comportamentale și relaţionale pă- 
rinţi-copii, bărbat-femeie bazate pe consens, egalitate, com- 
plementaritate şi parteneriat; 

e organizarea unui portofoliu al familiei privind cultura şi 
democratizarea relaţiilor familiale şi educaţiei copiilor; 

e stimularea autoeducaţiei: autodeterminării, autoaprecierii, 
autoperfecționării în baza evidenţei obiective a acţiunilor şi 
faptelor copiilor; 

e cunoaşterea și respectarea drepturilor omului şi a copilului în 
condiţiile vieții cotidiene; 

e comunicarea empatică, deschisă, sinceră, persuasivă şi activă 
între toți membrii familiei; 

e relații bazate pe încredere, toleranță, prietenie, dragoste, 
stimă şi securizare afectivă; 

e promovarea unui mod sănătos de viaţă, axat pe valorile mo- 
ral-spirituale, intelectuale, psihofizice şi estetice ale umanităţii 
şi neamului. 

Următorul element constitutiv al strategiei nominalizate este 
profilul moral al părinţilor, ce tind spre o familie democratică, care 
include următoarele calități: optimism; creativitate; cultura moral- 
spirituală; cultura civică; caracter integru; echilibru moral-psihologic; 
spirit de observaţie; toleranță; empatie și receptivitate; respect față 
de sine; respect; dragoste/ataşament față de ceilalți membri ai familiei; 
spirit autocritic; asumare de responsabilităţi şi obligaţiuni moral-etice; 
abilități şi competenţe privind armonizarea şi democratizarea relații- 
lor familiale. 

Formarea și perfecționarea acestor calități în procesul educației 
familiale vor asigura preîntâmpinarea distorsiunilor şi erorilor posibile 
în procesul democratizării relațiilor familiale copii-părinţi. Analiza 
cadrului experiențial ne-a permis să stabilim următoarele distorsiuni: 

e exagerarea sau abuzul privind libertatea copilului (oferirea 
unei libertăţi totale fără a orienta şi ghida copilul în situaţiile 
complicate sau dificile); 

e filtrul mental care presupune selectarea unui singur detaliu şi 
insistarea exclusivă asupra acestuia, ceea ce diminuează 
reflectarea obiectivă şi de ansamblu a realităţii; 

e afirmațiile categorice sau pripite privind unele aspecte din 
viaţa copiilor/adulţilor; 

e promovarea modelului parental autoritar; 

e promovarea modelului matern supus, maleabil, permisiv; 

e efortul univoc, depus din partea unui membru pentru a 
democratiza şi armoniza relaţiile familiale; 

e alunecarea spre permisivism şi libertinism; 

e  exacerbarea/desconsiderarea „eu”-lui sau stimularea ego- 
centrismului. 

Acesta reprezintă al treilea element constitutiv al strategiei într-o 
familie democratică. În acest context se va apela mai frecvent la urmă- 
toarele metode de educaţie a copiilor: convingerea, explicația, conver- 
sația, aprobarea, crearea situaţiilor speciale, opinia publică, formată 
atent şi obiectiv, lectura, jocul, povaţa, povestirea morală, discuţia pe 
marginea variatelor fapte şi evenimente cu caracter moral, civic, politic 
etc. În cazul aplicării dezaprobării trebuie să fim corecţi, expliciţi şi 
obiectivi [Apud 9, p.164-169]. 

Pentru a democratiza relaţiile familiale trebuie să se respecte 
anumite cerințe, norme, reguli, care cu timpul sunt sintetizate în 
exigențe cu caracter generalizat, devenind esenţiale pentru diverse 
laturi ale procesului educaţional. 

Principiile elaborate de noi [Ibidem] servesc drept fundament 
teoretic pentru umanizarea şi democratizarea relaţiilor familiale. Ele 
reprezintă nucleul strategiei elaborate. 

Cunoscute, conştientizate şi aplicate de către părinţi în mod 


sistematic asigură limitarea şi chiar anihilarea intervențiilor coercitive, 


tratarea ostilă sau prea liberală a copiilor. Principiile de umanizare st 


democratizare a relaţiilor familiale pe care le propunem ca linii 


strategice educaţionale sunt: 


l. 


Principiul unității și al continuității axiologice între educația 
pentru democrație a familiei, educația morală şi civică, care 
realizează interdependenţa acestora, având ca puncte de reper 
valorile fundamentale şi valorile democratice; 

Principiul cunoașterii şi promovării consecvente a drepturilor 
omului și a copilului, asigura stabilitatea normativă şi cea 
relaţională a familiei; 

Principiul promovării modelului de respectare a egalității de 
gen, presupune formarea culturii de gen şi educaţia privind 
egalitatea în drepturi a bărbaţilor şi femeilor; 

Principiul participării active și responsabile la viaţa familiei şi 
a societății, constă în susţinerea și stimularea creativităţii şi 
iniţiativelor atât în cadrul familiei, cât şi în cadrul 
comunității; 

Principiul formării unei atitudini pozitive față de viață și 
democratizarea societăţii, presupune echilibrarea intereselor 
personale cu cele familiale şi civice, deschiderea spre inovaţii; 
Principiul orientării educației familiale spre formarea unei 
personalități oneste, libere şi creative, asigura armonizarea 
calităților moral-volitive, intelectuale cu spiritul democratic al 


personalităţii umane. 

Activităţi de învăţare: 


1. 


ldentificați condiţiile creării climatului moral şi psihologic 
pozitiv al familiei. 

Argumentaţi necesitatea democratizării relațiilor familiale. 
Stabiliţi stilurile şi specificul relaţiilor familiale în contextul 
familiei armonioase. 

Analizaţi Principiile de umanizare şi democratizare a relaţiilor 
familiale. 

Elaboraţi un model de democratizare a relaţiilor familiale şi 
arătați cum acesta ar influența climatul psihologic al familiei. 

Tema 6 


CULTURA TOLERANȚEI ÎN CADRUL FAMILIEI 
ŞI ARTA DIRIJĂRII CONFLICTELOR 


FAMILIALE 


OBIECTIVE DE 
REFERINŢĂ 


CONȚINUTURI 


e să identifice dimen- 
siunile şi coordona- 
tele culturii toleranţei; 

e să determine conți- 
nutul, formele şi 
metodele formării 
culturii toleranței în 
cadrul familiei; 

e să elaboreze strategii 
de comportare 
tolerantă şi de 
soluționare a 
conflictelor 


Subiectul 6. Cultura toleranţei în cadrul 
familiei şi arta dirijării conflictelor 
familiale 

Toleranţa ca valoare etică. Structura acțiu- 
nilor tolerante. Modelul familiei ce posedă 
cultura toleranţei. Conflictele familiale și arta 
dirijării acestora în contextul culturii tole- 
ranței. Autoactualizarea: conflictul construc- 
tiv şi conflictul distructiv. Cultura dirijării 
conflictelor familiale. 

Concepte-cheie: 

- Cultura toleranţei 

- Modelul familiei tolerante 

- Conflict constructiv 

- Conflict distructiv 

- Cultura dirijării conflictelor. 


REPERE TEORETICE: 


În istoria culturii şi civilizaţiei, toleranța se consideră drept un 


mecanism unica] ce a evoluat în procesul dezvoltării sociumului uman 


pentru a echilibra convieţuirea grupurilor sociale ce diferă prin speci- 

ficul, posibilităţile şi formele sale de evoluţie. Acest fapt ne face să 
conştientizăm că toleranța reprezintă norma stabilității psihologice a 
individului, ce îi permite acestuia să supraviețuiască în condiţiile comp- 
lexe și variate ale comunității căreia îi aparține şi celei mondiale [5; 9]. 

Filosoful rus JI.B. CxBopmos susține că toleranța se prezintă ca 
un mecanism eficient de securizare valorică a alterității, de recunoaştere 
a pluralismului social și identității spirituale a oamenilor, ce necesită o 
consolidare sistematică în viaţa cotidiană [Apud 9, p. ]. 

Dat fiind faptul că cercetătorii din domeniul ştiinţelor educaţiei 
plasează problema formării unei personalităţi tolerante în arealul 
obiectivelor educaţiei morale, această dimensiune implică valoarea de 
maximă generalitate a binelui moral, asumat în plan individual şi 
social, ce se află la baza procesului de formare-dezvoltare permanentă a 
conştiinţei morale care include multitudinea valorilor etice. 

Toleranţa ca valoare etică reperează pe umanism şi ar putea fi 
convenţional disociată într-un ansamblu de elemente constitutive ce se 
manifestă ca trăsături de personalitate: 

- sensibilitatea care reprezintă capacitatea individului de a 

reacționa la diverşi excitanţi; 

-  receptivitatea, capacitatea de a primi uşor şi cu interes infor- 
maţii variate din mediul ambiant; 

— empatia, care este o formă de intuire a relaţiei prin identifi- 
carea afectivă a individului; 

-  stabilitatea/cumpătarea, ce-i oferă individului echilibru psi- 
hoemoţional, fermitate, capacitatea de a-și echilibra şi con- 
trola emoţiile; 

- bunăvoința, ce se reflectă într-o purtare binevoitoare, cu tra- 
gere de inimă, îngăduinţă, comunicare empatică; 

-  delicateţea, ce se manifestă prin fineţe, gingăşie, discreţie, 
comportament atent; 

optimismul care rezidă în tendinţa de a vedea latura pozitivă 
a lucrurilor; 

încrederea în sine ce presupune sentimentul de siguranță 
privind propria persoană; 

autocontrolul, axat pe capacitatea de a te controla; 
comunicabilitatea, ce se reflectă în aptitudinea de-a stabili 
uşor relaţii cu alte persoane; 

deschiderea spre colaborare, cea ce înseamnă a fi înclinat spre 
participare activă alături de cineva; 

răbdarea, se manifestă în capacitatea de a suporta, a fi rezis- 
tent la anumite dificultăţi; 

dragostea de oameni ce se manifestă printr-o atitudine pozi- 
tivă față de fiinţa umană; 

onestitatea ce include un ansamblu de trăsături; ea înseamnă 
a fi cinstit, cum se cade, corect etc.; 

responsabilitatea ce se manifestă prin atitudinea conştientă față 
de un lucru, o persoană sau față de îndeplinirea promisiunilor; 
altruismul ce reprezintă capacitatea unei persoane de a 
acţiona dezinteresat presupune dăruire; 

sentimentul umorului care rezidă în capacitatea de a înțelege 
şi a accepta situaţii comice; 

acceptarea alterităţii, ceea ce înseamnă a accepta o altă per- 
soană, viziunea altei persoane; 

acceptarea diversităţii care presupune a accepta diversitatea 
în diferitele ei forme și ipostaze; 

fermitatea ce se manifestă prin hotărâre, curaj; 

tactul care se reflectă în capacitatea de a simţi măsura în com- 
portare; 

corectitudinea ce se manifestă printr-o comportare etică con- 


form normelor morale; 

- maturitatea care se reflectă într-un comportament matur, 
adecvat, în conformitate cu exigenţele etice; 

-  cordialitatea ce se manifestă într-o atitudine afectuoasă, em- 
patică, caldă, sufletistă; 

- generozitatea care înseamnă mărinimie; însuflețit de idei sau 
sentimente alese; 

- capacitățile de autoactualizare, care se manifestă în capaci- 
tatea persoanei de autoanaliză, autoapreciere adecvată, ten- 
dință spre autoperfecționare. 

Prin înţelegerea într-o asemenea accepţiune a conceptului de 
toleranță, devine foarte important să conştientizăm că formarea aces- 
tor trăsături depinde de mai mulţi factori: biologic, mediul socio- 
cultural, educaţie, condiţii economice şi, numaidecât, de tendinţa spre 
autoperfecționare a omului. Ansamblul nominalizat de trăsături l-am 
definit ca o cultură a toleranței (sintagma ne aparţine). Conceptul ex- 
primă acţiunile individului ce se bazează pe umanism, stima în înțe- 
legerea diversității fenomenelor lumii, ce se formează şi se consolidează 
în cadrul familiei. 

Experienţa vieții şi cercetările privind toleranța/intoleranţa indi- 
vizilor demonstrează un moment important: personalitatea umană ce 
se autoactualizează, de fapt se realizează din punct de vedere social în 
ipostazele ce și le-a proiectat în calitate de: familist, părinte profe- 
sionist, cetățean. În acest context am definit conceptele constitutive ale 
acesteia: 

- toleranță familială, concept ce denotă norma stabilităţii psi- 
hosociale a membrilor familiei, care asigură funcționalitatea 
familiei şi echilibrul relaţional în cadrul acesteia; 

- toleranță parentală, concept ce denotă norma stabilității psi- 
hosociale a părinţilor, care asigură echilibrul relației părinții- 
copii, având ca reper respectarea drepturilor copilului; 

- toleranță fraternă, concept ce denotă norma stabilității psi- 
hosociale în relaţiile dintre frați și surori; 

- toleranță maternă sau paternă, expresie ce va fi utilizată în 
cazul când vom analiza relația mamă-copil sau tată-copil în 
sensul dezvăluirii conţinutului acesteia prin prisma trăsă- 
turilor personalității tolerante; 

- cultura toleranţei, concept ce va fi utilizat atunci când analizăm 
toleranța ca valoare etică ce reperează pe umanism și tindem să 
evidenţiem ansamblul de trăsături, incluse în comportamentul 
tolerant, care se formează şi se consolidează în cadrul familiei 
în procesul educaţiei şi a conduitelor cotidiene. 

Astfel, conform teoriilor umaniste ale personalităţii, principala 
năzuință a omului o reprezintă autoactualizarea, care presupune sco- 
pul final al dezvoltării personalităţii, obţinerea unităţii ei integrale pe 
baza diferenţierii, valorificării depline a potenţialului biopsihologic şi a 
integrării optime în familie şi socium. Autoactualizarea presupune 
sprijinul pe sine, forţele proprii, prezenţa opiniei proprii, independente 
în principalele probleme vitale. După A. Maslow, autoactualizarea 


reprezintă procesul dezvoltării continue şi a realizării practice a posibi- 
lităţilor prsihofizice [9, p.171-180]. 


Referindu-ne la necesitatea autocunoașşterii şi cultivării toleranţei 
în cadrul familiei, nu putem trece cu vederea trăsăturile principale 
proprii personalităţii ce se autoactualizează, evidențiate de mai mulți 
cercetători și adaptate de noi în procesul realizării educaţiei pentru fa- 
milie în cadrul experimentului formativ [1; 54; 109; 145; 275; 279; 285]: 

Perceperea adecvată şi conștientă a realității, a particulari- 
tăților familiei şi capacitatea de a se orienta în dirijarea 
acestora. Libertatea de prejudecăţi, interesul față de ceea ce e 
nou interesant. 

Acceptarea propriei persoane, a semenilor şi a altora aşa cum 
sunt. 

Spontanietatea manifestărilor, simplitatea şi naturalețea aces- 
tora în îmbinare cu respectarea rezonabilă a tradițiilor şi cere- 
moniilor familiale, stabilite cu o doză de conformism 
conştientizat. 

Orientarea constructivă. Personalităţile ce se autoactualizează 
îşi concentrează atenția nu numai la interesele strict 
individuale, ci şi la scopurile familiale şi sociale mai ample. 
Majoritatea persoanelor ce se autoactualizează sunt buni 
familişti, părinţi, îşi consacră viața unei vocaţii etc. 
Capacitatea de a privi viaţa cu ochi deschişi, de a o estima în 
mod obiectiv, constructiv, nepărtinitor, tolerant. 

Autonomia şi independenţa, stabilitatea la factorii pertur- 
batorii ce exercită diverse influenţe. 

Trăirea — limită, ce se caracterizează prin senzația de catharsis. 
Prospeţimea percepţiei, priceperea de a găsi de fiecare dată 
ceva nou în ceea ce e deja cunoscut. 

Sentimentul de solidaritate, coeziune cu familia, comunitatea 
şi omenirea, conştientizarea propriei persoane ca cetățean al 
Omenirii. 

Lipsa manifestărilor de dușmănie în relaţiile interpersonale. 
Prietenia cu alte personalități ce se autoactualizează; cerc larg 
al relaţiilor interumane, deschidere spre colaborare. 

Spiritul democratic în interacțiuni. Disponibilitatea de a 
învăţa de la alţii; acceptarea altor viziuni. 

- Simțul filosofic al umorului. Privesc la viață în general şi la 
sine, în particular, cu o suficientă doză de umor. 

-  Convingeri morale, etice, atitudini valorice stabile. Perso- 
nalităţile ce se autoactualizează se comportă tacticos, etic; 
percep şi valorizează binele, frumosul; evită comportamentele 
negative; sunt orientate spre scop, iar mijloacele le subor- 
donează acestui scop. 

-  Posedă creativitate, indiferent de faptul cu ce fel de activitate 
se ocupă; este creativ şi în calitate de familist, părinte, bunic, 
profesionist, cetăţean etc.; 

-  Nonconformismul, dar şi lipsa predispoziţiei pentru spiritul 
de revoltă nesăbuit. Individul nu acceptă necondiționat acea 
cultură la care aparține după origine, ci are o atitudine critică, 
năzuind să aleagă din ea totul ce e mai bun şi prosper, fiind 
tolerant faţă de alte culturi. 

Putem conchide că autoactualizarea nu se poate desfăşura efi- 
cient fără cunoaşterea de sine, care presupune capacitatea de a ţine un 
dialog interior - dialogul cu tine însuţi şi, în esenţă, include un com- 
portament tolerant. 

Aşadar, formarea poziției interioare a individului presupune pre- 
zenţa structurilor conștiinței de sine și a structurilor opozioţional- 
evaluative/sovestea [9; 10; 11 etc.], care asigură procesul comparării, 
identificării, evaluării şi reevaluării trăsăturilor personalității, realizării 
posibilităţilor acesteia, ceea ce creează un şir de condiţii favorabile 
pentru formarea şi consolidarea trăsăturilor de personalitate ce presu- 
pun toleranța. Este uşor de observat că trăsăturile proprii personalității 
ce se autoactualizează, descrise de A. Maslow [13], nu rezervă timp şi 
spaţiu intoleranţei, deoarece aceasta îl macină pe om din interior, îl 
sustrage de la autoperfecționare. Cunoscând trăsăturile principale 
proprii personalității ce se autoactualizează, devin clare obiectivele, 

conţinutul şi metodele de educaţie care pot fi aplicate în familie pentru 
a pune baza fundamentului autoactualizării şi formării personalității 
tolerante. 

Comportamentul tolerant al individului poate fi obținut în baza 
educației morale a acestuia și, anume, în baza formării unităţii dintre 
conștiință şi conduita morală ce presupune o atitudine tolerantă. 

Din punct de vedere pedagogic, cultura toleranței, ca şi morala 
familială, reprezintă fundalul etic şi psihosocial pe care se desfăşoară 
acțiunea educativă, inclusiv acțiunea morală. 

Profilul moral al familiei depinde de sistemul moral al societății 
cu care familia interacționează permanent. Morala, ca fenomen social, 
reflectă relaţiile ce se stabilesc între oameni. Ca formă a conştiinţei 
sociale, morala include într-un tot întreg următoarele componente: 


idealul, valorile, normele, regulile comportamentale, care, împreună, 


CO 


Activităţi de învăţare: 


POPI E E E pe poe pp o pp pape pp pa op app 

1. Identificați specificul toleranţei umane. 

2. Analizaţi structura acțiunilor tolerante. 

3. Determinaţi şi explicaţi conflictele familiale şi arta _dirijării 
acestora în contextul culturii toleranței. 

4. Elaborați modelul familiei ce posedă cultura toleranți. 

5. Proiectaţi autoperfecţionarea membrilor familiei din perspectiva 
formării comportamentului tolerant, care ar avea la bază 
unitatea dintre conştiinţa şi conduita morală. 

Tema 7 


FAMILIA ȘI COPIII. OPTIMUL FAMILIAL ŞI FORMAREA 


PERSONALITĂȚII COPILULUI 


OBIECTIVE DE 
REFERINŢĂ 


CONȚINUTURI 


să caracterizeze 
dimensiunile şi 
coordonatele 
educaţiei 
familiale; 

să determine 
conţinutul, 
formele şi me- 
todele educaţiei 
copiilor în 
familie; 

să explice rolul 
mamei şi al 
tatălui în edu- 
Catia copiilor; 
să elaboreze 
strategii de 
educaţie a 
copiilor în 
cadrul familiei; 


Subiectul 7. Familia şi copiii. Optimul familial şi 
formarea personalității copilului 


Idealul educaţional şi familia. Stilul educativ fa- 
milial, intercomunicarea, relaționarea; comporta- 
rea şi tipul familiei. 

Arta înţelegerii şi educaţiei copilului de la naş- 
tere până la şcoală. Particularităţile educaţiei copi- 
lului de vârstă şcolară în cadrul familiei. Crizele de 
vârstă şi optimul educaţiei familiale. Strategii, for- 
me, metode de educaţie a copiilor în familie. Pro- 
filul moral şi profilul intelectual al educaţiei fami- 
liale. Educaţia psihofizică a copiilor. Educaţia este- 
tică în cadrul familiei. Educaţia tehnologică şi 
cultivarea deprinderii de muncă. Formarea modu- 
lui sănătos de viaţă. 

Concepte-cheie 

- Formarea personalităţii copilului 

- Educaţia familială 

- Ideal educaţional 

-  Conţinuturi generale ale educaţiei 

- Forme; metode; strategii educative 

-  Optimul familial 


- Mod sănătos de viaţă 


ol 


REPERE TEORETICE: 


Idealul educațional și familia 

Reieşind din problematica lumii contemporane, G. Văideanu în 
lucrarea sa Educaţia la frontiera dintre milenii, elucidează noile tipuri de 
conținut, ce vin să imprime educaţiei un caracter deschis, centrat pe 
cultivarea valorilor cultural-spirituale, asociindu-se cu orientarea prag- 
matică a acesteia. Autorul menţionează următoarele tipuri de conţinut: 

— educație pentru pace; 

— educație ecologică; 

— educație pentru participare și democraţie; 

— educație demografică; 

— educație pentru schimbare şi dezvoltare; 

— educație economică şi casnică modernă; 

— educație pentru timpul liber; 

— educație pentru deprinderile fundamentale ale omului; 

— educație pentru o nouă ordine internaţională; 

— educație interculturală. 

Aceste noi conținuturi au pătruns şi încep să pătrundă în 
învățământul preuniversitar, fie sub forma de noi discipline sau noi 
moduluri, fie sub formă de conținuturi difuze sau distribuite în cadrul 
mai multor activităţi practice sau extraşcolare. 

Aici mai putem face o completare: noile conţinuturi treptat, cu 
anumite dificultăţi, dar sigur pătrund în viaţa, educaţia și relaţiile de 
familie [24]. 


Arta înţelegerii şi educaţiei copilului de la naştere 
până la școală 
Apariţia copilului pe lume este o minune. Cu adevărat fericită 
devine familia în care se naşte un copil. Viaţa de familie se corelează cu 
acest fenomen frumos, multașteptat de ambii soți. Fenomenul dat pune 

la încercare maturitatea tinerilor, dragostea lor, responsabilitatea, 
competenţa, disponibilitatea pentru dăruire, altruism, stăpânire de 
sine, tact şi compasiune. 

Familia, ca factor educaţional, îşi lasă amprenta decisivă în fazele 
de început ale ontogenezei. De modul în care familia influențează dez- 
voltarea copilului în primii ani de viață depinde comportamentul 
socio-relaţional al viitorului adult. De aici și necesitatea acut sesizată 
astăzi în societate de educaţie a părinţilor, eficientizare a relaţiilor fa- 
miliale, valorizare a parteneriatului educativ. Părinţii şi ceilalți actori 
care contribuie la educarea copiilor în primii ani de viaţă trebuie să 
mediteze asupra responsabilităţii pe care o au în formarea personalități 
acestora, familia fiind cea dinţii școală în care copiii învaţă să se 
comporte în viaţă şi societate. 

Formula educativă eficientă pentru oricare vârstă este familia 
nucleară formată din mamă, tată, copil, la care se adaugă necesitatea 
unui climat armonios, deoarece, așa cum sesizează Stekel W., 
oamenii nefericiți nu au dreptul de avea copii [Apud 9]. 

Nuanţând ideea, conchidem că părinţii nu trebuie să trăiască 
prin procură, adică prin viaţa copiilor, ci să aibă dreptul la o viață şi o 
profesie de sine stătătoare, care să le asigure realizarea personală, 
împlinirea şi fericirea umană. 

Optimul familial pentru micuţ nu poate fi creat în afara jocului. 
Jocul pentru copilul de vârstă fragedă este ca o poveste sau o povestire 
mică cu demonstrarea acţiunilor, a jucăriilor. Copilul se autoexprima 
mai bine în joc decât în limbaj. Cei mai buni parteneri de joc sunt 
părinţii sau o persoană care cunoaşte bine copilul, inclusiv frații sau 
copiii vecini. 

Vârstă preșcolară reprezintă următoarea etapă foarte importantă 
de valorizare a jocului în viaţa copilului. Ea aduce cu sine o avalanșă de 
schimbări în planul dezvoltării anatomofiziologice, dezvoltării psihice, 

intelectuale şi morale ale copilului, în cadrul relațional, asigurând 
eficiența consolidării experienţei comportamentale. Cu toate că foarte 
mulți copii încep a frecventa grădinița după 3 ani, părinţii continuă să 
rămână responsabili de formarea habitusului primar al copilului său. 
Anume în aceste condiţii, părinţii, care doresc a fi eficienţi, îşi com- 
pletează şi perfecţionează cunoştinţele şi competențele sale cu privire la 
educaţia copiilor şi armonizarea relaţiilor familiale. Astfel, conduita 
părinţilor trebuie să corespundă normelor moral-etice, să contribuie la 
stimularea acțiunilor şi faptelor pozitive ale copilului. Părinţii eficienți 
aplică strategiile şi metodele de influențare adecvate vârstei, genului, 
particularităților de personalitate, situației concrete [9; 10; 11 etc.]. 

Vârsta şcolarului mic începe cu trecerea şi inserţia copilului 
într-un mediu social nou — școala. 

Disponibilităţile fizice se integrează treptat dinamicii solicitărilor 
psihice. Continuă procesele de creştere şi maturizare la nivelul sis- 
temului nervos, are loc diminuarea egocentrismului, creşte sociabilita- 
tea, care încă nu este diferențiată; se dezvoltă constructivismul, ce îşi 
caută tot mai multe prilejuri de a se exercita şi de a se impune ca 
dominantă (M. Zlate, 1992). 

Mediul şcolar aduce cu sine un climat mai rece, distanțat şi mai 
puţin protector decât cel familial şi cel din grădiniță. Acest fapt stă la 
baza apariţiei multor conflicte de ordin intern şi, desigur, de ordin 
extern - la nivel interpersonal. 

Progrese importante de-a lungul micii școlarităţi realizează 
percepţia, atenţia, memoria, gândirea, imaginaţia, voinţa. Se conso- 
lidează construcţiile logice, devenind mediate, reversibile; se dezvoltă 
operaţiile gândirii, se formează capacităţile citit-scriesului, ceea ce 
susține progresele limbajului. Statutul de şcolar al copilului îi schimbă 
poziţia şi în familie. Această perioadă, înscrisă în limite cronologice 
asemănătoare, de facto, poate decurge diferit la diferiţi copii. 

O categorie de copii denotă interes pentru activităţile intelectuale, 
le transpun în joc, sunt activi, preferă să citească, să deseneze, etc., pe 
când altă categorie de copii, au nivel scăzut de activitate, sunt nediscip- 
linaţi, capricioșşi, cu greu îşi concentrează atenţia sau sunt hiperactivi. 

Tablourile externe ale conduitelor descrise denotă o necoinci- 
dent a nivelurilor constituirii premiselor necesare pentru începutul 
noii forme de activitate — învățătura. 

Schimbarea modului de viață, noul regim de activitate, produc 
copilului şi familiei multe griji, necazuri, dificultăţi, ceea ce poate 
deveni şi un teren favorabil pentru un şir de conflicte părinți — copii. 
Anume în această perioadă complicată pentru copil şi familie învăţă- 
torul trebuie să fie atent, acordându-le ajutor ambelor părți pentru a le 
uşura şi a face mai eficientă adaptarea lor la cerinţele şcolii. 

Aici concepem rolul prioritar al serviciului psihologic din scoală, 
care ar trebui să înveţe adulţii a acționa împreună în direcţia cultivării 
intereselor cognitive şi a capacităţii de reglare a manifestărilor compor- 
tamentale negative, pentru ca copiii să îndrăgească din tot sufletul 
învățătura, şcoala şi să poată însuşi conţinutul noțiunilor şi normelor 
care stau la baza sentimentelor morale. 

Vârsta pubertară marchează încheierea copilăriei propriu-zise şi 
începutul adolescenţei, de aceea în tabloul ei psihologic întâlnim 
îmbinări curioase ale unor particularităţi ce țin de mica şcolaritate cu 
acelea ce prefigurează ţinuta adolescentină. 

Puberul este încă un copil, dar un copil care din când în când tinde 
să-și depăşească copilăria şi care mai mult decât în oricare din perioadele 
precedente prelungește această copilărie spre viitor (P. Osterrieth). 

Deşi activitatea dominantă rămâne învăţarea, aceasta se modi- 
fică, devenind mai conștientă, amplă, diferențiată. 

Viaţa familială şi şcolară a puberului este completată de viaţa lui 
socială, manifestată prin intermediul inserției sale în grupul de 


similitudine (de egali) şi a contactului mai direct cu lumea adulților. 

Puberul are nevoie de independenţă, de relaţii în grup, el asi- 
milează competenţe de comunicare în baza normelor de conduită 
moral-etică. Deşi se începe a detașa de familie, puberul mai simte acut 
nevoia de afecțiune, ocrotire şi atenţie din partea părinților. 

Formaţiunea nouă a acestei vârste o constituie tendința spre 
maturitate, formarea conştiinţei morale, începutul autoaprecierii şi 
autodeterminării. 

Considerăm drept particularitate deosebită a puberului nevoia de 
împlinire, care se manifestă în aşteptarea unui lucru ce până acum nu a 
avut loc. 

Puberul aşteaptă să fie mai repede mare, să devină cineva, să devi- 
nă el însuși, să fie personal. De aici se observă o neîncredere, o nesatis- 
facție; oscilaţii între impulsivitate şi nehotărâre, o contradicție internă. 

În pofida acestor fenomene, puberul dispune de un instrument 
psihic, deosebit de important, care îl va ajuta să-şi satisfacă necesitatea 
de împlinire — Eu-l propriu, ce a devenit un factor raţional, deoarece îi 
oferă copilului forța de a stăpâni emoțiile și acţiunile, de a reflecta 
asupra acestora (G. Allport, 1981; P. Osterrieth etc.). 

Adolescenţa reprezintă o perioadă deosebită în viața omului, cu 
o dinamică excepţională în timp, în procesul căreia apar aşa formaţiuni 
noi ca: interesele și idealurile morale, convingerile şi concepţia despre 
lume, autoconştiința; se constituie autodeterminarea profesională şi 
socială. 

Considerând vârsta adolescentină deosebit de importantă pentru 
formarea personalității, părinţii îi acordă o atenţie deosebită. 

La finele analizei fenomenului copil-factorul, este necesar să 
menţionăm că trecerea de la o vârstă la alta poate avea loc brusc, critic 
sau treptat, lent. 

Consecutivitatea perioadelor de vârstă e determinată de succe- 
siunea perioadelor stabile şi critice. 

E important ca adulții să cunoască particularităţile distinctive ale 
perioadelor critice. 

În primul rând, e bine să ştim că criza poate începe pe neașteptate, 
brusc, iar agravarea ei se produce pe la mijlocul acestei perioade. 
Perioadele critice decurg diferit, la adolescenţi se constată o mare varia- 
bilitate a manifestărilor comportamentale. 

Crizele de la un an şi cele de la trei ani se pot manifesta prin 
capricii frecvente ale copiilor, îndărătnicia lor. 

Criza de la 7 ani se manifestă prin dereglarea echilibrului psiho- 
logic, prin instabilitatea dispoziţiei, a voinţei, concomitent observân- 
du-se și o independenţă crescândă a copilului. 

Criza de la 10/11 ani se poate manifesta prin încăpăținare, nega- 
tivism; cea de la 14/15 ani - prin micşorarea productivităţii inte- 
lectuale, deoarece are loc trecerea la o formă mai superioară a activităţii 
mintale, bazată pe înţelegere şi deducție. 

Criza de la 17/18 ani ține de detașarea adolescentului de familie 
şi se poate manifesta printr-o izolare de părinţi, tendinţe exagerate spre 
autonomie şi independenţă; conduite exaltate sau originale, proteste şi 
conduite neadecvate. 

În concluzie, scoaterea în relief a particularităţilor esenţiale a 
primului factor va contribui la conştientizarea acestora şi formarea 
competenţelor şi eficienţei parentale. 

Factorul parental (părinte-factor) reprezintă un fenomen comp- 
lex comportamental ce reflectă atitudinea emoţională a părinţilor faţă 
de copil, care se poate manifesta în trei ipostaze: 

— în stilul comunicării adultului cu copilul; 

— în tendinţa și orientarea adultului spre cunoașterea persona- 

lităţii copilului; 

— in capacitatea și dorința de a înţelege copilul. 

Indiferent de gradul manifestării primului factor în diada relațio- 


nală părinte-copil, situaţia care i-a impus pe părinți să se adreseze 
psihologului a fost sesizarea neeficienţei sale în comunicarea cu copilul. 


În acest context, evidențiem patru cauze principale ale atitu- 


dinii parentale nceficiente: 


l. 
2. 
3. 


Incompetența psihologică şi pedagogică a părinților; 

Axarea pe stereotipuri distorsionate în educația copiilor; 
Problemele şi dificultățile personale ale părinților prin prisma 
cărora se comunică se cu copiii; 

Relații dezarmonioase, conflictuale şi comunicarea neeficien- 
tă cu alți membri ai familiei. 


În scopul înţelegerii scenariului și a mecanismului derulării con- 


flictelor familiale părinţi-copii, ilustrăm cauzele nominalizate mai sus cu 


câteva exemple din activitatea de consiliere a familiei [9; 10; 11 etc.]. 


Activităţi de învăţare: 


Caracterizați dimensiunile şi coordonatele educației familiale. 
Determinaţi conținutul şi specificul educaţiei familiale pentru 
fiecare vârstă a copilului. 

Explicaţi rolul mamei şi al tatălui în educaţia copilului. 

Elaboraţi strategii de educaţie familială pentru fiecare 
dimensiune (ed. morală, intelectuală, estetică, psihofizică, teh- 
nologică). 

Tema 8 


EDUCAȚIA PENTRU FAMILIE ÎN PLANUL EDUCATIV 
FORMAL-NONFORMAL-INFORMAL 


OBIECTIVE 
E CONȚINUTURI 
DE REFERINŢĂ 
e Să determine sco- | Subiectul 8. Educaţia pentru familie 


pul, obiectivele şi | în planul educativ formal-nonformal- 

conţinutul educa- informal 

tiei pentru fa- Locul şi rolul instituției de învățământ 

milie; i ee GE SE 
şi a familiei în educaţia şi pregătirea pentru 


EE viaţa de familie a copilului/ adolescentului. 


EE Educaţia pentru familie prin prisma noilor 


familială; educaţii. Pregătirea copiilor şi adoles- 


e să elaboreze un : : E 
cenţilor pentru viaţa de familie. Informarea 


EE psihopedagogică şi educarea părinţilor. Par- 


aţi pelicula teneriatul educațional ca strategie optimă de 


mulie A adolescen educație pentru familie a elevilor şi părinților. 


flor. Concepte-cheie: 

- Educația pentru familie 
- Parteneriat educațional 
- Noile educații 

- Educația părinților 

- Strategia EF 


REPERE TEORETICE: 


Planul educativ formal-nonformal-informal vizează delimitarea 
cadrului și a modalităților de realizare a activității de formare şi 

dezvoltare a personalităţii prin intermediul acţiunilor/influenţelor peda- 
gogice diferenţiate în timp, spaţiu şi formă. 

În literatura de specialitate acesta este definit prin conceptul pe- 
dagogic de formă generală a educaţiei. 

În subcapitolul respectiv vom analiza educația pentru familie 
prin prisma posibilităţilor celor trei forme/planuri generale ale educa- 
Hei: formal-nonformal-informal. 

Din optica filosofiei educaţiei, forma reprezintă nu numai înve- 
lişul exterior al ansamblului de acțiuni şi influențe educative, ci și 
modalitățile de structurare internă a elementelor constitutive în raport 
cu poziţia exigenţelor normative, în cazul educaţiei formale; cu fle- 
xibilitatea şi adaptabilitatea cerințelor opţionale şi facultative, în cazul 
educaţiei nonformale, şi în raport cu spontanietatea şi extinderea in- 
fluenţelor, în cazul educaţiei informale. 

Cercetătorii din domeniul ştiinţelor educaţiei continuă să stu- 
dieze conţinutul valorificării şi evoluţia noilor educații relevând faptul 
că în categoria acestora pot fi încadrate şi tendințele promovate de 
UNESCO după 1990 sub genericul educaţia pentru valori, abordate cu 
referire la problematica lumii contemporane. Astfel, în categoria noilor 
educații sunt incluse educaţia pentru cetăţenia democratică, educaţia 
pentru munca de calitate, educaţia pentru viaţa privată, educaţia 
pentru tehnologie şi progres, educaţia intelectuală şi pentru înțelegerea 
problematicii lumii contemporane, educaţia religioasă, educaţia 
estetică şi pentru tradițiile naționale, educaţia pentru sănătate și 
educaţia pentru familie (S. Cristea, 2003). 

După cum am menţionat anterior noile educaţii pot fi adaptate 
atât la formele generale ale educaţiei cât şi la conținuturile generale 
ale acesteia. 

Literatura de specialitate elucidează patru demersuri de proiec- 
tare şi integrare a noilor educaţii în activitatea instructiv-educativă: 

a) demersul infuzional, ce presupune abordarea problematicii 
noilor educaţii în cadrul temelor la diverse discipline şcolare; 

b) demersul modular, care poate fi realizat în cadrul discipli- 
nelor de studiu prin intermediul modulului respectiv, integrat 
la nivelul unor trepte şcolare şi la nivelul conţinuturilor 
generale ale educaţiei, reflectându-se în diverse activități 
extradidactice sau extraşcolare; 

c) demersul disciplinar, ce se realizează în cadrul disciplinelor 
de studiu, prevăzute de planul de învățământ; 

d) demersul transdisciplinar, ce asigură abordarea noilor educa- 
ţii la nivelul unor sinteze ştiinţifice care se realizează tri- 
mestrial, semestrial sau anual, de către echipele de profesori- 
formatori pregătite în domeniul vizat prin intermediul unor 
lecţii de sinteză, seminarii, dezbateri tematice, conferinţe, 
mese rotunde, concursuri etc. 

Logica procesului şi a activităţii educaţionale ne-a orientat spre 

studierea posibilităţilor celor trei forme generale ale educaţiei din 


perspectiva EF. 

În contextul educaţiei pentru familie propunem o schemă a Sis- 
temului educaţiei pentru familie (care a fost elaborată și fundamentată 
în lucrarea Tratat de educaţie a familiei. Pedagogia familiei, 2008, 
Larisa Cuzneţov). 


PLC (prin prisma — Comanda 
noilor educaţii) socială 
Sistemul educaţiei pentru familie 


FUNCTII 


PROCESsş 


| nonformal é| 


| informal ` 


| Fundamente teoretice | teoretice Fundamente | Fundamente metodologice | 


Epistemologie | Strategii | 


| CuriculumEF é| Ee a a d pa eg 


Finalităţi: cultura E ethosul pedagogic familial 
(competente, atitudini, comportamente) 


«——— Influențe —— > 
Cadrul social 


Figura 4. Sistemul Educației pentru familie [9, p.198] 

Activităţi de învăţare: 


1.  Determinaţi scopul, obiectivele și conținutul educaţiei pentru 
familie. 

2.  Caracterizaţi aspectele educaţiei pentru familie în cadrul 
învățământului preşcolar, învățământul primar, gimnazial, 
liceal, universitar. 

3. Elaborati strategii şi programe de educaţie pentru familie în 
contextul valorificării copiilor şi adulţilor. 

4. Întocmiţi o agendă de recomandări pentru familie cu privire la 
armonizarea relaţiilor familiale. 

5. Elaborati programe de educaţie a copiilor în cadrul familiei. 

14. 


15. 

